Emeri potpisao za PSŽ: Jedva čekam da počnem sa radom\nBeta 28. juna 2016. 17:30\nNovi trener Pari Sen Žermena je Unai Emeri, dosadašnji trener Sevilje, koji je potpisao ugovor na dve godine, saopštio je danas fudbalski šampion Francuske.\nEmeri je doveo Sevilju do tri uzastopne titule u Ligi Evropa, a rešio je da predje u PSŽ jer ga smatra jednim od najvećih evropskih klubova.\n„Sa velikim ponosom sam pristio da postanem trener Pari Sen Žermena, koji je postao jedan od najvećih klubova u Evropi. Radostan sam i ponosan što mogu da pomognem klubu da ostvari svoje velike ambicije. Jedva čekam da upoznam igrače i ljude koji neumorno vode klub“, rekao je 44-godišnji trener za sajt kluba.\n„Svestan sam strasti koja postoji oko Pari Sen Žermena i daću sve od sebe da se pobrinem da milioni navijača imaju mnogo čemu da se raduju“, dodao je on.\nEmeri ima opciju da produži ugovor na još godinu dana posle prve dve. On je vodio Valensiju četiri godine pre nego što je 2013. preuzeo Sevilju i napravio je jednim od najopasnijih klubova u Evropi. U Parizu će zameniti Lorana Blana koji je posle tri sezone u ponedeljak otišao iz kluba.\nPSŽ je naveo da je Emeri „zbog svog neumoljivog načina rada i ambicioznog stila igre“ trener u Španiji i Evropi „jedan od najinovativnijih modernih trenera“.\nNovi trener će odmah stupiti na dužnost, a u njegove obaveze spada i dovodjenje novih i mladih igrača.\nPredsednik i izvršni direktor PSŽ-a Naser Al-Kelaifi rekao je da veruje da će „sveci“ igrati „spektakularno“ sa novim trenerom.\n„Vrlo sam srećan što je Unai Emeri novi trener Pari Sen Žermena. On je u klub doneo svoje iskustvo, svoju strast i svoje veliko trenersko umeće i ljudske vrline. Dokazao je da je talentovan da izvuče najbolje iz tima. Ubedjen sam da će naši navijači voleti spektakularni stil igre sa kojim je naš tim igrati pod Unaijem“, rekao je Al-Kelaifi.


Prečišćavanje otpadnih voda glavnog grada | Zeleni dijalog\nBlog · 21/08/2015 · Zeleni dijalog\nPrečišćavanje otpadnih voda glavnog grada\nZa beogradski kanalizacioni sistem može se konstatovati da je u poslednjih 40 godina, izuzimajući nekoliko godina s početka ovog veka, zapostavljan zbog čega je ova važna komunalna delatnost, postala ograničavajući faktor za razvoj grada. Problemi odvođenja i prečišćavanja otpadnih voda, veoma su ozbiljni i upozoravajući sa aspekta sanitarno-higijenskog stanja grada Beograda i zaštite životne sredine.\nRazlog zaostajanja u izgradnji kanalizacionog sistema u odnosu na izgradnju vodovodnog je stalni nedostatak sredstava, želja da se što većem broju stanovnika grada obezbedi vodovodni sistem kao i nedovoljna doslednost struktura lokalne samouprave da se spreči dalje širenje vodovodnog sistema koji nije u saglasnosti sa kanalizacionim sistemom. Drugim rečima, dešava se da razvoj vodovoda ne prati razvoj i izgradnju kanalizacije čime dolazi do problema, jer kanalisanje otpadnih i atmosferskih voda nije adekvatno i pravovremeno urađeno. Kao posledica ovakvog razvoja kanalizacionog sistema došlo je do zagađenja životne sredine, za čije će saniranje biti potreban dugi niz godina.\nDva osnovna višedecenijska problema sa kojima se grad Beograd suočava u upravljanju otpadnim vodama su:\nispuštanje kanalizacionog sistema u desnu obalu reke Save praktično direktno u zaštićenu zonu izvorišta podzemnih voda\nneadekvatna zaštita desne obale Dunava, direktnim izlivanjem upotrebljenih voda sa teritorije Zemuna i dela Novog Beograda u Dunav\nPrikaz kanalizacionih sitema grada Beograda\nGeneralni koncept kanalizacionog sistema, rešavan je u skladu sa Generalnim urbanističkim planovima (GUP) grada od 50-ih godina prošlog veka, ali se uglavnom nije bitno menjao, pa osnovu rešenja kanalizacionog sistema čini Generalni projekat kanalizacije izrađen krajem sedamdesetih godina prošlog veka, dopunjavan po godinama kada su se radili Generalni urbanistički planovi grada. Poslednja dopuna izvršena je u prvoj dekadi ovog veka vrlo kvalitetnom studijom koju je izradio Institut za vodoprivredu „Jaroslav Černi“.\nOdluka Skupštine grada iz 1972.\nIako se često veruje da o adekvatnom upravljanju otpadnim vodama u Beogradu nije razmšljano do početka procesa evropskih integracija, odluka Skupštine grada Beograda iz 1972. godine kojom su u usvojenom GUP-u postavljeni osnovi za izgradnju postrojenja za prečišćavanje otpadnih voda (PPOV) pokazuje drugačije. Odlukom je predviđena planirana izgradnja i potvrđena neophodnost postojanja PPOV centralnog slivnog sistema kanalizacije grada Beograda. Prema ovom GUP-u beogradski kanalizacioni sistem od ukupne površne od 640 km2 treba u konačnom rešenju da pokriva nešto više od 50% ove teritorije ili oko 360 km2.\nDanas gradska kanalizacija pokriva samo oko 180 km2, i evakuiše sa tog područja oko 120 miliona m3 upotrebljene vode i oko 60 miliona m3 atmosferske vode. Trenutni stepen izgrađenosti kolektorskog sistema Beograda iznosi oko 80% u užem i 65% u širem gradskom području, što znači da veliki deo urbanog prostora uopšte nije pokriven kanalizacionom mrežom.\nKolektori su kanalizacioni cevovodi, različitog prečnika, od manjih ka većim, koji sakupljaju upotrebljenu vodu od krajnjih korisnika vodovodnog sistema i atmosfersku vodu sa svih gradskih površina i slobodnim padom ove vode, odvode do najnižih delova grada. Starost izgrađenih kolektora i kanalizacione mreže je takođe veliki problem jer je većina glavnih kolektora izgrađena pre sedamdesetih godina. Razvoj kanalizacionog sistema grada Beograda, kao neophodnog preduslova izgradnji PPOV-a, treba da se fokusira na dogradnji i rekonstrukciji postojeće i izgradnji nove kanalizacije, a u skladu sa proširenjem grada Beograda.\nInterceptor – kako to moćno zvuči\nNajvažniji deo sistema, nešto što sprovodi otpadnu vodu na lokaciju predviđenu za dalji tretman je interceptor, odnosno završetak izgradnje dovodnog kolektora i svih pripadjućih deonica. Glavni kolektor (interceptor) predstavnja element koji treba da sakupi sve upotrebljene vode sa teritorija opština Novi Beograd i Zemun kao i sa teritorije Centralnog sistema (šire gradsko jezgro grada Beograda), do Velikog Sela, gde će se nalaziti postrojenje za prečišćavanje upotrebljenih voda grada. Projekat ovog kolektora urađen je sedamdesetih godina prošlog veka, kada je bila urađena i prva deonica ovog kolektora od oko 1,5 kilometara. Dalja realizacija bila je odlagana sve do 2008. godine kada je započeta izgradnja deonice od oko 7 kilometara koja je završena 2012. godine. Bez dovodnog kolektora, interceptora, prema PPOV-u nema uslova za dalju priču o prečišćavanju otpadnih voda grada Beograda. Završetak radova na izgradnji svih deonica interceptora dovodi nas na početak teme o izgradnji postrojenja.\nTrasa Inteceptora od Ušća do Velikog sela\nIzlivanje u reke\nZakon o vodama, obavezuje sve korisnike upotrebljenih voda na prečišćavanje pre upuštanja u recipijente. Za beogradski kanalizacioni sistem predviđena je izgradnja jednog centralnog i četiri satelitska postrojenja i mora se iznaći način da se sa realizacijom ovih projekata, fazno i otpočne. Time bi se i 24 izliva kanalizacije, koliko ih danas postoji na Savi i Dunavu, ukinuli. Na to nas obavezuje i direktiva 27 Evropske unije doneta 1991. godine, da se sve otpadne vode pre upuštnja u vodotoke, recipijente, moraju prečistiti i za to je dat rok do 2005. godine. Postoji velika verovatnoća da Beograd ostane jedina prestonica u Evropi bez uređaja za prečišćavanje otpadnih voda. Nepostojanje centralnog PPOV-a stvara i dodatni ekološki problem jer ne postoji mesto za prečišćavanje otpadnog mulja iz septičkih jama prigradskih naselja i delova grada koji nisu povezani na kanalizacionu mrežu.\nNa osnovu konačne faza izgradnje kanalizacionog sistema sa izgradnjom centralnog uređaja za prečišćavanje otpadnih voda u Velikom selu (ukupna vrednost investicije procenjena je na 395*106 €) i izgradnjom poodsistema vezanih za reku Dunav, Banatski i Bolečki podsistem i svega navedenog, kada je kanalizacioni sistem Beograda u pitanju, postiglo bi se između ostalog i rešenje dva osnovana problema navedena na početku:\nZaštita izvorište beogradskog vodovoda (reka Sava), paralelno sa izgradnjom tunela od petlje Mostar do ulice Venizelosove pri čemu bi se sve upotrebljene vode prebacile iz sliva reke Save u sliv Dunava i do završetka Interceptora upustiti ih u već izgrađeni kolektor na lokaciji Ada Huja;\nZaštita desne obale reke Dunav, na potezu od Zemuna do Ušća,od ispuštanja kanalizacionog sadržaja na tom delu reke, tako što bi se puštanjem u rad kolektora od Keja Oslobođenja do Ušća otpadna voda preusmerila prema planiranom PPOV-u.\nProblem prečišćavanja i odvođenje otpadnih voda ne rešava se kroz jednogodišnje investicije. To su dugoročni zahtevi na tehnički složenim i skupim objektima i svaki zastoj u izgradnji ovih sistema se odražava na već postojeći sistem u smislu funkcionalnosti, pouzdanosti u radu, zaštite životne sredine ili uklapanja u rokove zakonske regulative.\nPrvi koraci neophodni u unapređenju sistema upravljanja otpadnim vodama u gradu Beogradu su:\nsastaviti bazu podataka o postojećoj kanalizacionoj mreži;\nuraditi planiranu pokrivenost kanalizacionom mrežom u skladu sa razvojem grada i proširenjem teritorije grada Beograda;\nTek na osnovu podataka sa postojeće i planirane slivne mreže započeti predprojektovanje PPOV-a i definisati šta je potrebno da bi PPOV moglo da ostvaruje svoju funkciju u što većem stepenu korisnosti.\nNaravno, sve ovo nije moguće bez finansijskih sredstava kao preduslova realizacije plana. Praksa kojoj se danas teži u evropskim zemljama je da određeni sistem gradi usluga koju sistem pruža, tj. da se sredstva za dogradnju i izgradnju novih objekata sistema ubiraju iz usluga koje sistem pruža. U ovom slučaju izgradnju kompletnog kanalizacionog sistema trebalo bi kroz vreme obezbediti iz usluge odvođenja atmosferskih i upotrebljenih voda i prečišćavanja upotrebljenih voda.\nSavremene svetske tendencije ukazuju na to da ove dve važne komunalne funkcije (vodovod i kanalizacija) bolje funkcionišu odvojeno kao što je to slučaj u Beču, Minhenu, Budimpešti i u nizu drugih evropskih metropola. Funkcionisanje Beogradske kanalizacije kao odvojenog sistema omogućilo bi da se sredstva prikupljena za usluge koje vrši kanalizacioni sistem ne prelivaju na održavanje vodovodnog sistema, već da se troše namenski za ono za šta su i uzeta od krajnjih korisnika sistema.\nmaš. ing. specijalsta u oblasti upravljanja vodama i zaštiti žvotne sredine


Kupusijada Arilje - Gastronomska manifestacija Kupusijada u Arilju.\nOdržane manifestacije: Kupusijada Arilje\nGastronomska manifestacija Kupusijada Arilje 2013 je održana u nedelju 13. januara u okviru proslave Srpske Nove godine. Izveštaj i nekoliko fotografija sa ove gastronomske manifestacije pogledajte u nastavku.\nPobednici takmičenja organizovanog u okviru programa dočeka Srpske Nove godine u Arilju, u kuvanju kupusa na tradicionalan način u zemljanim loncima su:\nMilić Nedeljković iz Arilja,\nAndrija Stojadinović iz Pogledi i\nMilan i Marko Radosavljević iz Radobuđe.\nUčestvovalo je ukupno 13 ekipa iz Arilja i okoline. Kupus je ocenjivao trinaestočlani žiri u kome je bio svetski prvak u kulinarstvu, Milijan Stojanić iz Kosjerića. Prema proceni organizatora, lokalne samouprave u Arilju, oko 500 kg kupusa, kuvano vino i čaj, degustiralo je oko 2000 posetilaca koji su, uz bogat kulturno-umetnički program I u prazničnoj atmosferi, dočekali ponoć na gradskom trgu.\nEkipa sajta Roštiljanje preporučuje posetiocima sajta da već sad planiraju da sledeću Srpsku Novu godinu dočekaju uz ukusan kupus, i zanimljiv kulturno-umetnički program na manifestaciji Kupusijada Arilje 2014.\nViše informacija o gastronomskoj manifestaciji Kupusijada Arilje potražite na :\nAko vam se svidela manifestacija Kupusijada Arilje, možda vam se svidi i gastronomska manifestacija Zlatni kotlić Arilje.


16-06-2021 07:47 Ratni izveštaji Ostalo Izdvojeno Svet Planeta Video\nPrekinuto primirje u pojasu Gaze. Izrael potvrdio: Sinoć bombardovani položaji Hamasa.\nIzraelska letelica izvela je seriju vazdušnih udara na položaje militanata u pojasu Gaze rano jutros, kao odgovor na zapaljive balone, poznatije kao "balone bombe", lansirane sa palestinske teritorije, saopštila je izraelska vojska, prenosi AP. Bi Bi Si: Inicijalna kapisla bio skup jevrejskih ultradesničara koji je dozvolila nova izraelska vlada.\nTo je prvi veliki sukob otkako je sklopljeno primirje 21. maja, nakon višednevnih međunarodnih pritisaka da se okonča krvoproliće koje je trajalo 11 dana. U tim napadima je stradalo je više od 250 ljudi, među kojima je 68 dece, većina od njih u Gazi.\nNajnovije eksplozije su se čule u sredu, u ranim satima.\nIzraelske odbrambene snage (IDF) kažu da su njihovi borbeni avioni pogodili vojna postrojenja kojima je upravljao Hamas u gradu Kan Junis u Pojasu Gaze.\nInicijalna kapisla za novi sukob je, marš jevrejskih učtra-nacionalista u istočnom Jerusalimu u utorak koji su na taj način obeležavali osvajanje tog dela grada u Šestodnevnom ratu 1967. godine, što je shvaćeno kao potencijalna pretnja Hamasu, militantnoj grupi koja upravlja Gazom.\nU oštroj osudi na Tviteru, šef izraelske diplomatije Jair Lapid poručio da su oni koji su uzvikivali rasističke parole sramota izraelskog naroda, i da je neprihvatljiva i neoprostiva činjenica da postoje takvi radikali koji pod izraelskom zastavom propagiraju mržnju i rasizam.\nKako će teći samit Putina i Bajdena pročitajte OVDE.


Tehnički kontejneri za Belorusiju - EUROmodul\nTehnički kontejneri za Belorusiju\nPočetna » Tehnički kontejneri za Belorusiju\n12/03/2019 by Kristina Ćopić\n12/03/2019 by Kristina Ćopić\tKristina Ćopić\nTehnički kontejneri izrađeni prema zahtevu klijenta. Kontejneri će se koristiti za potrebe telekomunikacione industrije. Klijent je jedna od vodećih evropskih kompanija u oblasti tehnologija za nadzor saobraćaja.\nRazvojem nove generacije uređaja za kontrolu saobraćaja, omogućeno je efikasnije, bezbednije i održivo unapređenje saobraćaja. Euromodulovo dugogodišnje iskustvo pruža tehničku podršku za bezbedno smeštanje opreme za kontrolu saobraćaja. Kontejneri za ovu namenu se izrađuju prema pojedinačnim zahtevima klijenta, a ovog puta u pitanju su dimenzije 2,4 x 2,4 m.\nU kontejnere se smešta oprema za koju je neophodno obezbediti neprekidan napon i kontrolisane uslove za neometano funkcionisanje.\nReference, Tehnički moduli\n← Švedska: Stambeni kontejneri\nMontažni prodajni objekti za opštinu Kladovo →


Korona promenila rang listu najskupljih gradova na svetu: Pogledajte top-10 listu - KoZnaZna - Vizni režim, putovanja\n„Pandemija kovid 19 prouzrokovala je slabljenje američkog dolara, dok su zapadnoevropske i severnoazijske valute ojačale prema njemu, što je za posledicu imalo rast cena robe i usluga“, kaže Upasana Dut, šefica ovog istraživanja u EIU .\n„Azijski gradovi su tradicionalno dominirali u rangiranju proteklih godina“, navela je Dut.\nU Singapuru, koji je sada na četvrtom mestu, zabeležen je pad cena usled egzodusa stranih radnika, prenosi B92.\n„Budući da se populacija ovog grada-države smanjila prvi put od 2003. godine, opala je potražnja i nastupila deflacija. Sličan trend zabeležila je Osaka, gde potrošačke cene stagniraju, a japanska vlada subvencioniše cene poput javnog prevoza“, napominje se u izveštaju. Osaka deli peto mesto sa Tel Avivom među 10 najskuplji gradova sveta.\nOvo je rang lista 10 najskupljih gradova:\nkorona virus, najskuplji gradovi, putovanja, standard života


Web site Balinta Pastora : Mediji : Premijer i ministri odgovarali poslanicima\nPremijer i ministri odgovarali...\nPremijer i ministri odgovarali poslanicima\nDatum: 28. mart 2009. Izvor: Politika\nDan za postavljanje poslaničkih pitanja u srpskom parlamentu na temu Haškog tribunala i Statuta Vojvodine, protekao je juče bez radikala, koji su kandidovali prvu temu, i bez poslanika DSS-a. Poslanici tih stranaka su izašli iz sale nezadovoljni zbog spajanja ove dve teme u istom danu. Kad je premijer Mirko Cvetković napustio parlament zbog odlaska na Sajam automobila, poslanici LDP-a protestovali su tako što su postavljali pitanja samo o Hagu, iako je Statut Vojvodine bio njihova tema.\nPred poslanike su juče stali premijer Cvetković i ministri Rasim Ljajić, Snežana Malović, Verica Kalanović i Svetozar Čiplić. Dragan Todorović, šef poslaničke grupe SRS-a, najavio je odlazak poslanika te stranke rekavši da se spajanjem dve teme skraćuje vreme od 180 minuta predviđeno za postavljanje pitanja.\nCvetković je rekao da je zakon o prenosu nadležnosti Vojvodini napravljen u „nekoj približno finalnoj verziji i da su moguće još neke izmene”. On je dodao da je tuverziju zakona dostavio Bojanu Pajtiću, predsedniku Izvršnog veća Vojvodine, da očekuje još malo rasprave, a „nakon toga će se ići ka definitivnom dokumentu”.\nBalint Pastor (SVM) pitao je, između ostalog, šta će vlada preduzeti povodom „skandaloznog transparenta”, koji je postavljen u Novom Sadu, a na kome je pisalo:„Bombe 1999, Statut 2009, cilj ne bira sredstva”. Složivši se da je reč o skandaloznom transparentu, Snežana Malović, ministar pravde, rekla je da očekuje od nadležnih organa da otkriju počinioce „ovog krivičnog dela” i najavila da će „preduzeti mere kako bi presuda bila brzo doneta”.\nOdgovarajući na pitanje o statutom predviđenom uspostavljanju vojvođanske akademije nauka i umetnosti, Svetozar Čiplić, ministar za ljudska i manjinska prava, rekao je da je reč o regionalnoj instituciji, a da je „Srpska akademija nauka i umetnosti jedina državna akademija u Srbiji”.\nČedomir Jovanović, lider LDP-a, kazao je da država nema jasnu strategiju prema saradnji sa Hagom, već je „zbog Mladića dovedena u mrtav ugao”. Ljajić je odgovorio da bi „svaka inicijativa, kao ona od Ministarstva spoljnih poslova da se pošalje misija EU koja bi utvrdila spremnost naše zemlje za saradnju sa Hagom, bila doživljena kao zaobilaženje tužilaštva i još jedan izgovor Srbije”. Ljajić je zaključio da ništa drugo, osim dovršetka saradnje, neće dati rezultate.\nLjajić: Spavam mirno\nTomislav Nikolić, lider naprednjaka, pitao je Rasima Ljajića spava li mirno posle izručenja 44 čoveka haškom tribunalu, a Ljajić je odgovorio: „Spavam sasvim mirno. Nisam učinio ništa što bi ovu zemlju dovelo u nepovoljniji položaj, nego što je bila”.


VK Špandau - Blic Sport\nPartizan pobedio Špandau na Banjici, Vujasinović zadovoljan igrom\nVaterpolisti Partizana pobedili su kao domaćini nemački Špandau sa 8:6 (2:2, 2:1, 3:0, 1:3), u šestom kolu Grupe B Lige šampiona.\nSportski direktor Radničkog iz Kragujevca Jugoslav Vasović rekao je da će njegovi vaterpolisti u predstojećoj utakmici protiv Špandaua pokušati da pobede i izbore direktan plasman u polufinale završnog turnira Lige šampiona, ali i da pomognu Partizanu da se nadje medju šest najboljih evropskih ekipa.\nVaterpolisti Partizana izgubili golom pet sekundi pre kraja u Berlinu\nVaterpolisti Partizana izgubili su u Berlinu od Špandaua sa 10:9 (3:3, 2:2, 3:2, 2:2) u šestom kola B grupe Lige šampiona.\nVaterpolisti Partizana pobedili Špandau, korak bliže završnom turniru\nVaterpolisti Partizana savladali su Špandau na Banjici sa 7:5 (3:2, 2:2, 1:1, 1:0), u utakmici petog kola B grupe Lige šampiona.\nRadnički bez Gaka napada Špandau\nTrener vaterpolista Radničkog iz Kragujevca Dejan Jovović rekao je da je ekipu poremetio odlazak Slavka Gaka, ali da spremno dočekuju meč protiv Špandaua u Ligi šampiona.\nVujasinović: Bili smo odlični od početka do kraja\nTrener vaterpolista Partizana Vladimir Vujasinović rekao je posle ubedljive pobede od 8:1 nad nemačkim Špandauom da je njegov tim ceo meč odigrao na vrhunskom nivou, iako i dalje ima problema sa centrima.\nPartizan demolirao Špandau /video/\nVaterpolisti Partizana savladali su na Banjici nemački Špandau sa 8:1 (2:0, 3:0, 2:0, 1:1) u utakmici devetog kola D grupe Lige šampiona.


Ne stišava se bura u vezi sa najavljenom blajburškom misom u Sarajevu | Novine Toronto\nNe stišava se bura u vezi sa najavljenom blajburškom misom u Sarajevu\nOrganizovanje "blajburške mise" u Sarajevu izazvalo je oštre kritike velikog dela javnosti, ali i pojedinih političkih stranaka u BiH.\n"Naša stranka" je najavila da će organizovati proteste ako se u Katedrali "Srca Isusova" u Sarajevu održi misa posvećena blajburškim žrtvama.\n"Sve javno organizovane blajburške mise bile su u službi rehabilitacije fašizma i sam pomen održavanja jednog takvog događaja u glavnom gradu BiH uvreda je, kako za sve građane Sarajeva, tako i za većinu stanovnika BiH", saopštili su iz "Naše stranke".\nOrganizator blajburških misa, pa i ove u Sarajevu, je Počasni blajburški vod, klerofašistička organizacija, a katolička crkva u BiH je pristala da bude platforma za njihovo delovanje, naveli su u saopštenju.\nIz ove stranke su upozorili da je protivljenje misi ogromno, da je to pokazao veliki broj pojedinaca, članova porodica stradalih od ustaškog režima u Drugom svetskom ratu, nezavisnih intelektualaca, umetnika, političkih i nevladinih organizacija, Jevrejska zajednica...\n"Otpor će biti sve veći ukoliko Crkva ne odustane od svoje nakane održavanja mise", navedeno je u saopštenju.\nPodsetili su da je od ustaškog režima u Drugom svetskom ratu samo u Sarajevu stradalo više od deset hiljada građana.\nPovodom "blajburške mise" u Sarajevu, najavljene za 16. maj, oglasio se i poslanik SDS-a u Predstavničkom domu parlamenta BiH Dragan Mektić, koji je naveo da se po pitanju "skandalozne mise nastradalim u Blajburgu, zarad ličnih interesa Milorada Dodika (SNSD) i Dragana Čovića (SNSD), niko iz vlasti RS ne sme oglasiti i osuditi takav čin kao odavanje pijeteta pripadnicima ustaškog režima".\nPovodom reakcija na najavu održavanja sporne mise Glavno veće Hrvatskog narodnog sabora (HNS) u BiH danas je oštro osudilo, kako su rekli, neutemeljene napade na katoličku crkvu i kardinala vrhbosanskog Vinka Puljića.\n"Pozivamo bošnjačke političke dužnosnike, a posebno bošnjačke članove Predsedništva BiH Željka Komšića i Šefika Džaferovića, da se suzdrže od komentarisanja pitanja za koja su u potpunosti nekompetentni, kao i da se suzdrže od vređanja svetih verskih obreda hrvatskog naroda u BiH", saopšteno je iz GV HNS-a.\nU saopštenju se ističe da hrvatski narod "odbacuje sve fašističke i komunističke ideologije i njihove savremene pojavne oblike sa kojima se suočavamo i ovih dana, kada se nama Hrvatima katolicima, ali ne samo katolicima, pokušava braniti i pomoliti za stotine hiljada pobijenih nedužnih civila i vojnika bez suđenja i bez obeleženog groba".\nHNS je dalje istakao da "ne samo da niko nije odgovarao za te zločine komunističke vojske, već se pokušava zabraniti i sećanje na njih".\n"Poručujemo svima da to danas više ne prolazi. Hrvatski anifašisti su prvi u Evropi ustali protiv fašizma i to znatno pre komunista, koji su to odlučili tek kada je napadnuta njihova centrala, Sovjetski savez", stoji u saopštenju.


Saopštenje za javnost – trgovine imaju dovoljne količine robe široke potrošnje – Unija UPRS\nSaopštenje za javnost – trgovine imaju dovoljne količine robe široke potrošnje\npedja25072020-03-16T14:33:28+01:0016. Marta 2020.|\nUnija udruženja poslodavaca Republike Srpske nakon konsultacija sa članstvom obavještava javnost da trgovci i distributeri imaju dovoljne količine roba široke potrošnje i da uredno mogu vršiti snabdjevanje prodajnih objekata u Republici Srpskoj.\nKoristimo priliku da obavjestimo javnost da se i pored otežanog međunarodnog transporta prehrambenih i higijenskih artikala, trenutno nema značajnijih negativnih efekata na snabdjevanje stanovništva pogotovo u segmentu roba široke potrošnje.\nImajući u vidu generalno stabilnu situaciju u pogledu snabdjevanja i dovoljnih količina prehrambenih i higijenskih artikala, trgovci i distributeri mole kupce da vrše snabdjevanje u okviru standardnih količina dovoljnim za zadovoljavanje sedmičnih potreba domaćinstva kako bi se izbjeglo stvaranje gužvi i zadržavanje ljudi u marketima.\nTrgovci i distributeri apeluju na kupce da poštuju naredbe i preporuke lokalnih i republičkih organa vezanih za ponašanje kupaca u maloprodajnim objektima, a prije svega preporuku u vezi držanja adekvatnog odstojanja od drugih kupaca i prodavaca sa ciljem suzbijanja širenja infekcije virosom COVID-19.\nObavještavamo javnost da nema ograničenja u pogledu obavljanja poslovne djelatnosti za veletrgovce osim u djelu koji se odnosi na poštovanje naredbi i preporuka vezanih za ponašenje kupaca u maloprodajnim objektima sa ciljem suzbijanja širenja infekcije virosom COVID-19.\nPored navedenog obavještavamo članstvo i građane da se u saradnji sa nadležnim organima provode pojačane kontrole cijena u trgovačkim objektima sa ciljem sprečavanja zloupotreba situacije u kojoj se nalazi naša zajednica.\nTrgovci i distributeri se zahvaljuju građanima na strpljenju koje iskazuju tokom obavljanja kupovine u maloprodajnim i veleprodajnim objektima.


VREME PAMĆENJA – Prvih pet tomova Kritičkog izdanja Andrićevih dela – Međunarodni beogradski sajam knjiga\nZorica Nestorović je naglasila da je „projekat Kritičkog izdanja dela Ive Andrića utemeljen na dva osnovna principa, prvi je žanrovski, a drugi hronološki. Princip žanra ima povlašćen status u odnosu na princip hronologije, što znači da se Andrićeva dela grupišu u žanrove u kojima se ogledao, a potom se unutar tako nastalog korpusa kritički priređuju i donose prema hronologiji svog objavljivanja“. Ona je dodala da je za potrebe priređivanja ovog kritičkog izdanja formiran tim koji čine stručnjaci i proučavaoci srpske književnosti i jezika i tekstologije.\nSlađana Jaćimović je rekla da su ovakva izdanja dragocena jer „pokazuju kako se Andrić menjao, oko čega se dvoumio u svom delu, šta su mu bile prve zamisli i zašto je od njih odustao. Na taj način ulazimo u piščevu radionicu“.\n„Ono što nam je bilo pred očima, kao zvezda vodilja, tokom priređivanja ovog izdanja, je piščeva volja“ istakao je Milan Aleksić i dodao da je Ivo Andrić veoma brinuo i vodio računa o jeziku i izrazu u svojim književnim delima. „Andrić je vrlo prilježno radio na tekstu, unosio ispravke, beležio, sa jedne strane, štamparske greške, a sa druge strane unosio svoje izmene“ rekao je Aleksić.


Čukarički igra za istoriju i NE NAZIRE se ko ga čeka | Mondo Portal\nGzira izgubila u Letoniji\n6. jun, 23:37\nČukarički igra za istoriju i NE NAZIRE se ko ga čeka 2 Podeli Podeli na facebook Podeli na twitter Podeli na viber Pošalji na mail\n25.07.2019. / 19:03 23:07\nČukarički igra za istoriju i NE NAZIRE se ko ga čeka\nIzvor mondo.rs 25.07.2019. / 19:03 23:07\n"Brđani" su izborili veliki remi u Norveškoj, a isti rezultat ostvarili su i njihovi potencijalni rivali. Pročitajte sve rezultate 2. kola.\nSrpski predstavnici u Ligi Evrope ostvarili su dobre rezultate u prvim mečevima.\nPartizan je u Velsu opravdao ulogu favorita protiv Konas Kija i pobedio 1:0, a Čukarički je na gostovanju Moldeu odigrao 0:0 i najavio da će ostati u igri za plasman i u revanšu.\nNakon svojih utakmica, beogradski crno-beli tandem pratio je rezultate potencijalnih rivala.\nPrvi je važnu vest saznao Partizan, jer su Malatija i Olimpija mnoge iznenadili rezultatom 2:2, koji daje prednost slovenačkom timu uoči uzvratne utakmice.\nMalo kasnije, duel mogućih protivnika"brđana" - grčkog Arisa i kiparskog AEL-a takođe je završen bez pobednika i to identičnim rezultatom kao i u utakmica Čuke u Norveškoj - 0:0.\nKo pobedi u revanšu na Kipru igraće protiv uspešnijeg iz dvomeča Molde - Čukarički...\nMogu li "brđani" da ispišu istoriju i da prvi put eliminišu dva evropska rivala u jednoj sezoni?\nSTOP ZA HAJDUKOVOG "DŽELATA"\nNa početku večeri, u prvom planu bili su opet fudbaleri malteškog kluba Gzira.\nOve nedelje, započeli su dvomeč 2. kola kvalifikacija u Letoniji, gde su ih shvatili mnogo ozbiljnije nego u Hrvatskoj.\nDo kraja meča, Ventspils je još tri puta savladao Žastina Habera, golmana ostrvljana, čime je praktično u prvoj utakmici uradio najveći deo posla oko plasmana u sledeće kolo.\nliga evrope malta fudbal fudbaleri kvalifikacije\n26.07.2019. / 05:06\nZa sada sva tri nasa kluba imaju realnu sansu za prolaz, sve u svemu ..lepo..idemo dalje


Abazović spreman na razgovore o Otvorenom Balkanu? — БАЛКАНСКИЕ НОВОСТИ\nAbazović spreman na razgovore o Otvorenom Balkanu?\nfoto (BETAPHOTO/VLADA CRNE GORE/BOJANA ČUPIĆ/MO)\n“Aktuelna izjava Dritana Abazovića, potpredsednika Vlade Crne Gore, o spremnosti da dođe u posetu Srbiji, uz njegove nedavne komentare o poziciji Crne Gore u Otvorenom Balkanu, ukazuje da bi vlast u Podgorici mogla da promeni stav prema ovoj regionalnoj incijativi i uđe u pregovore za priključenje Otvorenom Balkanu” koji trenutno čine Srbija, Albanija i Severna Makedonija.\nOvako Dušan Janjić iz Foruma za etničke odnose ocenjuje navode Abazovića u intervjuu za list Nova gde je, između ostalog odgovarao na pitanje o tome što još uvek nije dobio poziv da poseti Srbiju.\nPotpredsednik Vlade Crne Gore i ministar unutrašnjih poslova CG Dritan Abazović, u tom intervjuu naveo je da bi se odazvao pozivu Beograda za zvaničnu posetu, ali da takav poziv još uvek nije dobio. Abazović je ocenio i da je poseta premijera Crne Gore Zdravka Krivokapića Srbiji početkom novembra ove godine dobro prošla.\nKomentarišući kakvu je poruku na ovaj način Abazović poslao vlastima u Beogradu, Dušan Janjić podseća i da je potpredsednik Vlade CG pre dve nedelje rekao da je Crnoj Gori mesto u Otvorenom Balkanu, te smatra da i njegova najnovija izjava vodi u tom pravcu.\n– Očigledno je to jedan od rezultata Krivokapićeve posete Srbiji koji je i sam učestvovao na večeri povodom Otvorenog Balkana tokom boravka u Beogradu. Uz raspravu u Vladi i saglasnost Vlade Crne Gore da ta zemlja uđe u Otvoreni Balkan, verujem da sve vodi ka tome – navodi Janjić.\nAbazović je, kao potpredsednik Vlade CG zadužen i za komunikaciju sa EU i evroatlantske integracije, zbog čega Janjić ukazuje da bi upravo on mogao biti predstavnik Crne Gore u incijativi OB.\n– Pretpostavljam da je dogovorno Abazović određen kao čovek koji bi prisustvovao tim sastancima a ova izjava o poseti Srbiji je priprema terena za tako nešto. Mislim da je dobra incijativa da baš Abazović, i kao ličnost i kao predstavnik stranke URA koja je bliska evropskoj stranci Zelenih, bude u pregovorima za Otvoreni Balkan. To može da bude koristan kontakt i Srbiji i Otvorenom Balkanu prema Zelenima Nemačke koji su bili, i još uvek jesu, dosta skeptični prema Vučiću, a i prema celoj inicijativi zato što je Vučić predstavlja – objasnio je Janjić.\nOn dodaje da očekuje da će Beograd odgovoriti tako što će uskoro pozvati Abazovića u posetu jer je to od značaja za čitav region, te da ovo nije pitanje ličnosti i lidera a da razlike među njima moraju biti ostavljene po strani.\n– Incijativa OB je važnija i od samog Vučića, iako je on taj koji je naglasnije promoviše, ali ovde se dobija mogućnost da se na elegantan način izađe iz blokade širenja saradnje u okviru Otvorenog Balkana – naveo je Janjić.\nBlokada daljeg ukrupnjavanja OB posledica je toga što ulazak u ovaj savez nisu prihvatile Crna Gora, Bosna i Hercegovina ni Kosovo, ali Janjić ocenjuje da bi to moglo i moralo uskoro da se promeni.\n– Već smo videli izjave sa Kosova da bi se oni mogli priključiti pod odgovarajućim uslovima zato je važno da Crna Gora sada napravi taj korak a Abazović je čovek kome se veruje i napolju i u Crnoj Gori – rekao je Janjić ocenjujući zašto je crnogorski političar sledeći koji može dati zamah incijativi.\nOn smatra da bi do posete moglo da dođe pre izbora na svim nivoima u Srbiji, koji su planirani za april ove godine, jer bi prikazivanje širenja incijative Otvoreni Balkan donelo pozitivne poene vlastima u Srbiji.\nLideri zemalja koje čine inicijativu otvoreni Balkan – predsednik Srbije Aleksandar Vučić, premijeri Albanije i Severne Makedonije, Edi Rama i Zoran Zaev (koji je u međuvremenu podeno ostavku), sastali su se prošlog meseca na samitu OB u Albaniji i tom prilikom pozvali druge države regiona da se priključe ovom savezu.\nIako direktnih odgovora drugih zemalja nije bilo od tada, u međuvremenu su se u Crnoj Gori mogli čuti stavovi koji vode ka prihvatanju ove ideje. Najglasniji pozivi u tom pravcu dolaze iz stranke koalicione Vlade CG, Demokratskog fronta, koji su nedavno istakli da bi glavni spoljnopolitički cilj Crne Gore trebalo da bude pridruživanje Otvorenom Balkanu.\nPredstavljen kao potpredsednik Vlade Crne Gore i kooridnator službi bezbednosti, Abazović je u intervjuu pod naslovom „Svima smetamo, jer nećemo da vratimo Crnu Goru u devedesete“, između ostalo rekao i da mu jeste čudno što nije dobio poziv da poseti Srbiju, jer je u „nekim zemljama regiona bio i po više puta“. „Nedavno je premijer Krivokapić bio u zvaničnoj poseti Srbiji i sve je prošlo dobro“, dodao je crnogorski zvaničnik. „Ne mislim da je ta ideja loša, naprotiv“, rekao je Abazović objašnjavajući svoj stav o Otvorenom Balkanu, dodajući da OB doživljava kao „idejno sredstvo koje može da poboljša regionalnu saradnju i pomogne biznisu“.\nItalija uvodi obvezno cijepljenje za sve starije od 50 godina\nIbiši: Kosovo nema pravo da proglasi zvaničnike Unmika personama «non grata»\nSaliven tokom susreta sa Kurtijem izrazio podršku dijalogu Kosova i Srbije 18.05.2022\nHasani: Pred Kosovom uslovi za prijem u Savet Evrope, jedan se odnosi i na formiranje ZSO 18.05.2022\nLutovac: Nije Vučićev posao da raspisuje izbore u Beogradu 19.05.2022


Situacija nešto povoljnija u odnosu na prethodne dane\nI u toku jučerašnjeg dana, uspješno je realizovano više akcija dostave lijekova i ukazivanja pomoći ugroženom stanovništvu u rubnim dijelovima BPK Goražde, kao i selima na području opštine Čajniče u RS.\nKantonalna Direkcija za ceste učestvuje u koordinaciji rada službi na raščišćavanju snijega po općinama na području kantona, a u dogovoru sa susjednim općinama RS, planira i vodi aktivnosti na čišćenju puteva prema povratničkim mjestima. U toku je i akcija prikupljanja i odvoženja snijega na području grada zbog najave novih snježnih padavina tokom vikenda.\nOpćinski štab civilne zaštite općine Pale-Prača jučer je održao sjednicu na kojoj su utvrđene daljnje aktivnosti na spašavanju ljudi i materijalnih dobara. Jučer su pročišćeni putevi do sela Komrani i Kaljani, a u toku današnjeg dana trebali bi biti pročišćeni i putevi do sela Petovići i Gornji Kaljani.\nI na području općine Foča-Ustikolina prioritet je, u toku jučerašnjeg dana, bilo daljnje čišćenje seoskih puteva na području MZ Jabuka. Na sjednici Općinskog štaba civilne zaštite konstatovano je da je situacija nešto povoljnija u odnosu na prethodne dane, ali su pripadnici ove Službe i dalje angažovani na pružanju pomoći stanovništvu prema ukazanoj potrebi.\nSnabdijevenost električnom energijom, na području kantona, u toku posljednjih 24 sata je uredna.


Osvojenje varoši Beogradske, na današnji dan pre 215 godina – RASEJANJE.info\nOsvojenje varoši Beogradske, na današnji dan pre 215 godina\n13.12.2021 Katarina\tBeograd, Karađorđe, Muzej Vuka i Dositeja, Sveti Andrej Prvozvani, Uzun Mirko, Vuk Stefanović Karadžić\nU poznu jesen 1806. godine okupi se glavnina srpske vojske, a ubrzo je pod Beograd došao i vožd Karađorđe. Plan napada na varoš predložio je Ostoja Konda, poznatiji kao Konda Bimbaša, koji se kao prebeg priključio ustanicima. Pouzdani znalac beogradskog utvrđenja, Konda se, sa svojim pobratimom Uzun Mirkom Apostolovićem i još petoricom hrabrih saboraca: Mladenom, Dragićem Stevanovićem, Petrom Sremcem, Nikolom Stambolijom i Stojkom Karlovalijom, ponudio da prvi uđe u varoš i otvori Sava-kapiju ostaloj vojsci.\nVuk je zabeležio da Konda „uzme nekoga Srpskoga junaka Uzun Mirka i još šest Srba, pa više varoš-kapije pređu polagano preko endeka u varoš i zađu oko kuća, te stražarima pod kapijom dođu s leđa; i stražari videći ih đe idu iz varoši pomisle, da je njiovo društvo, i puste upravo k sebi; a oni kad se prikuče k vatri, onda u jedan mah potegnu iz pušaka, te svaki ubiju pobiju po jednoga stražara pa potegnu sablje i noževe, te udare i na ostale. Od njih sedmorice poginu četvorica i Konda se rani, no ona trojica opet sjekirom koju su sa sobom donijeli, obiju kapiju, te i ostali Srbi navale unutra“.\nTokom jutra, nakon žestoke i krvave borbe, koja je stajala oko trista turskih glava, u srpskim rukama našle su se sve gradske kapije i čitav beogradski bedem. Tako je Beogradska varoš oslobođena na današnji dan, 13. decembra (30. novembra, po starom kalendaru), na hrišćanski praznik Svetog Andreja Prvozvanog i na prvi dan svetkovanja muslimanskog Kurban Bajrama, te 1806. godine.\nPreuzeto sa FB stranice Muzej Vuka i Dositeja\n← Nenad Milenković i dalje na čelu Saveza srpskog folklora Švajcarske\nU Diseldorfu pri crkvi počinje sa radom dečiji hor →


Predsednik Mitsubishi Motorsa podneo ostavku - AUTOMOBILI\n31/03/2020 8:50:41 AM\nNASLOVNA / VESTI / Predsednik Mitsubishi Motorsa podneo ostavku\nKako prenosi Tanjug, predsednik automobilske kompanije Micubiši motors Tecuro Akjava podneo je ostavku, nakon otkrivanja skandala oko nameštanja nivoa izduvnih gasova.\n“Predsednik Micubišija Tecuro Ajkava je ponudio ostavku na svoju poziciju od 24. juna, jer je kompanija prouzrokovala ozbiljne probleme klijentima i akcionarima”, navodi se u saopštenju kompanije, a prenosi agencija Frans pres. Ova vest stiže nakon što je Micubiši uleteo u veliku krizu posle priznanja da je godinama varao na testovima o ekonomičnosti potrošnje goriva svojih automobila, prenosi AFP.\nKompanija je i sama prošlog meseca priznala da je manipulisanje na testiranjima korišćeno godinama, i da su se time služili neimenovani zaposleni, kako bi neke od automobila prikazali efikasnijim u pogledu potrošnje goriva nego što jesu u stvarnosti. Micubiši je do sada potvrdio da su u ovaj skandal uključena četiri modela i više od 600.000 vozila, pri čemu su svi prodati u Japanu, upozorivši da će taj broj verovatno rasti.\nNakon što su akcije Micubiši motorsa izgubile više od polovinu vrednosti, kontrolni paket te kompanije preuzeo je komšijski Nisan.\nTagoviMitsubishi ostavka podneo ostavku predsednik Tecuro Akjava\nPrethodno I Suzuki u aferi sa emisijom štetnih gasova\nSledeće Trka ubrzanja na 402 metra u Beogradu


Ukrajina tvrdi: Broj poginulih ruskih vojnika u ratu premašio 27.000 - MojCazin.ba\nsubota, 14. maj 2022. Aldin Selimovic\nUkrajina tvrdi: Broj poginulih ruskih vojnika u ratu premašio 27.000\nGeneralštab Oružanih snaga Ukrajine saopćio je da je broj ruskih vojnika koji su poginuli u ratu u Ukrajini koji traje od 24. februara premašio 27.000.\nU saopćenju o gubicima ruske vojske u periodu od 24. februara do 14. maja navodi se da je ruska vojska u posljednja 24 sata izgubila još 300 vojnika.\nNavodi se da je ruska vojska izgubila ukupno 27.200 vojnika, a da je uništeno 200 aviona, 163 helikoptera, 1.218 tenkova, 2.934 oklopna vozila, 551 top, 195 raketnih bacača i 88 sistem protivvazdušne odbrane koji su pripadali Rusima.\nJoš se dodaje da su ruske snage izgubile 2.059 vozila, 13 brodova i lakih glisera i 411 bespilotnih letjelica, te da je 95 krstarećih raketa koje su lansirali Rusi pogođeno i uništeno od strane ukrajinskih jedinica protivvazdušne odbrane.\nU saopćenju Ministarstva odbrane Rusije od 25. marta objavljeno je da je u Ukrajini poginuo 1.351 ruski vojnik.\nU BiH na snazi žuti meteoalarm, na sarajevskom području moguć grad Previous Article Saznajte kako pripremiti masku za lice od riže koja usporava starenje Next Article


Вучић о враћању војног рока: Биће тема, разговараћемо - Нови Стандард\nVučić o vraćanju vojnog roka: Biće tema, razgovaraćemo\n„To će biti tema u budućnosti, razgovaraćemo o tome, pošto imate argumente za i protiv, kada dođe vreme“\nPredsednik Srbije Aleksandar Vučić izjavio je da najavu dalje reforme vojske ne treba tumačiti kao najavu uvođenja obaveznog vojnog roka, jer to pitanje u ovom trenutku nije tema.\nNa pitanje novinara u emisiji „Hit tvit“ na „Pinku“ da prokomentariše to što su mnogi protumačili da se sprema uvođenje obaveznog služenja vojnog roka kada je rekao da dalja reforma vojske ne znači dalju kupovinu oružja, Vučić je kazao da na to nije ni pomislio.\n„To će biti tema u budućnosti, razgovaraćemo o tome, pošto imate argumente za i protiv, kada dođe vreme. Takva odluka ne postoji“, rekao je sinoć predsednik Srbije.\nKomentarišući nabavku novih helikoptera, među kojima su i ruski Mi-35, Vučić je kazao da je zadovoljan što je naša vojska sada mnogo snažnija i da je to jedan od načina kako da odvratimo nekog od napada na Srbiju. Predsednik je istakao da se zalaže za mir i da se srpska vojska naoružava upravo zato da bismo taj mir imali. Mislim da je sada Vojska Srbije 10 puta jača nego pre pet godina, dodao je Vučić.\nDnevne vestiAleksandar Vučićvojni rokVojska Srbije


Tekstilac bez mnogo napora došao do novih bodova - www.025.rs\nwww.025.rs / ODŽACI / Tekstilac bez mnogo napora došao do novih bodova\nTekstilac bez mnogo napora došao do novih bodova\nU duelu protiv starih rivala iz Sombora, igrači Tekstilca su, bez većih naprezanja, savladali nekompletnu ekipu gostiju . Posle dobre akcije po levoj strani, mladi I. Jovanović je dodao loptu do kapitena Božičića, kome nije bilo teško da je prosledi u mrežu. Dva minuta kasnije Radojčić je izbio ispred golmana Somboraca, nesebično poslužio Božičića, koji je duplirao vođstvo. U finišu ovog dela, u kaznenom prostoru gostiju, golman je oborio Simića. Bio je to penal koji je isti igrač pretvorio u pogodak- 3:0 .\nU nastavku susreta Odžačani su smanjili ritam, tako da su Somborci uspeli da uspostave ravnotežu, ali bez pravih prilika da postignu počasni pogodak. Konačan rezultat postavio je Nikola Radojčić šutem iz blizine, tako da Vezmar nije mogao učiniti ništa da spreči pogodak za konačnih 4:0.\nTags: FK Tekstilac, sport\nU Čonoplji napokon prava igra


Slobodna Hercegovina » Rudari TE Gacko skupili 35.000 € za haške optuženike\nRudari Termoelektrane Gacko, izdvajajući svakog meseca od svojih zarada, ove godine su haškim optuženicima, ali i optuženima za ratne zločine pred pravosuđem BiH, prikupili ukupno 35.000 evra. Prema rečima inicijatora ove nesvakidašnje akcije, predsednika Boračke organizacije RTE Gacko, Miladina Dostinića, novac će najverovatnije biti prikupljan i u 2014. godini.\n– “Izdvajamo se kao jedini državni kolektiv u celoj Republici Srpskoj koji na ovaj način odaje počast osnivačima naše države i na tu činjenicu smo i ponosni i tužni jer nam je neshvatljivo zbog čega se niko drugi nije priključio. U svakom slučaju, ne odustajemo, interesovanje naših radnika je veliko, pa smatramo da imamo moralnu obavezu da svima koji to budu želeli pružimo mogućnost daljeg učešća u ovoj humanoj i patriotskoj akciji”, kaže Dostinić i objašnjava da je pomoć do sada već predata na adrese 90 porodica osumnjičenih, optuženih i presuđenih za ratne zločine.\nDostanić izdvaja slučaj Marinka Bjelice koji je uhapšen zajedno sa sinom. “Sin je i dalje u pritvoru, on je pušten da se brani sa slobode, ali najužasnije od svega je što se to radi čoveku kome su muslimani tokom rata zaklali dva sina i kćerku koja je radila u sanitetu”, ističe Dostinić i dodaje da se sem 1.000 zaposlenih u RTE Gacko, njegovoj ideji odazvao i veliki broj vlasnika privatnih firmi, ali i pojedinaca. “Fondacija Pomoć pokazuje da Srbi ne zaboravljaju svoje sunarodnike u nevolji. Voleo bih da nas je više jer bismo i tako pokazali da smo imali zašta živeti i boriti se”, zaključuje naš sagovornik.\nKusturica: Užičani se sada truju zato što me nisu slušali!


Microsoft "zakrpio" 9 softverskih propusta\nMicrosoft “zakrpio” 9 softverskih propusta – Personal magazin\nMicrosoft “zakrpio” 9 softverskih propusta\nPočetkom prošle nedelje kompanija Microsoft izdala je paket sa devet zakrpa popravljajući sigurnosne propuste u DirectX multimedijalnim bibliotekama, neke poznate probleme u AcitveX kontrolama, te dva poznata propusta u načinu…\nPočetkom prošle nedelje kompanija Microsoft izdala je paket sa devet zakrpa popravljajući sigurnosne propuste u DirectX multimedijalnim bibliotekama, neke poznate probleme u AcitveX kontrolama, te dva poznata propusta u načinu na koji oeprativni sistem koristi OpenType fontove.\nObjavljene su i zakrpe za ranjivosti u softveru ISA servera, aplikacije Office Publisher te aplikacije Virtual PC. Ključan problem za koji Microsoft nije izdao zakrpe odnosi se na propust u procesu upravljanja podacima u Microsoft Office Web Components sistemu koji omogućuje napadaču postavljanje malicioznog koda na web lokaciju.\nMaliciozni kod se pri poseti zaraženoj web lokaciji bez znanja korisnika učitava na računaenakon čega ono postaje deo bot mreže, te je pod punom kontrolom napadača. Povodom otkrivanja pomenute ranjivosti Microsoft je izdao sigurnosnu preporuku za navedene propuste u kojoj se upozorava na ozbiljnost problema, te se navode postupci pomoću kojih se može izbeći napad dok se ne objavi zakrpa.\nMicrosoft “zakrpio” 9 softverskih propusta was last modified: July 21st, 2009 by Redakcija


Novi uspeh sirijskih pobunjenika\nPobunjenici u Siriji preuzeli kontrolu nad jednom hidroelektranom što je najnoviji u nizu nedavnih napredaka koje su postigli\nNaselja sirijskih izbeglicaxNaselja sirijskih izbeglica\nSirijski aktivisti su saopštili da su pobunjenici zauzeli hidroelektranu na reci Eufrat u severnoj Siriji, nakon višednevnih žestokih sukoba.\nTo je najnoviji u nizu uspeha opozicionih boraca proteklih dana. Gradonačelnik susednog grada Manbidža potvrdio je tu vest, dodavši da su zaposleni u hidroelektrani Tišrin, koja ima šest turbina, nastavili rad.\nSirijska organizacija za ljudska prava, sa sedištem u Londonu, ističe da je zauzimanje hidroelektrane strateški važno jer „znači da vojska u osnovi ima samo jedan preostali put“, odnosno središte sukoba - grad Alepo.\nTokom protekle nedelje, pobunjenici su zauzeli pet važnih vojnih objekata širom Sirije i zaplenili znatne količine oružja, izolovali položaje vladinih snaga i oslobodili zarobljene opozicione borce.


Sprečena tragedija: Uhapšen mladić koji je najavio napad na Arianin jučerašnji koncert – Tračara\nSprečena tragedija: Uhapšen mladić koji je najavio napad na Arianin jučerašnji koncert\npiše Aleksovski 11. 07. 2017., 13:14\nOva generacija će zauvek pamtiti tragični napad na koncert Ariane Grande u Mančesteru, gde su živote izgubila 22 mlada fana. Zbog ove tragedije organizatori koncerta i festivala su sada mnogo obazriviji, pa je tako sprečen još jedan napad koji je trebao da se desi na Arianinom koncertu na Kostarki.\n22-godišnji momak je na arapskom slao pretnje da će izvesti teroristički napad, poput onoga koji se desio u Mančesteru. Samo 12 sati pre koncerta, policija je uspela da uđe u trag i uhapsi potencijalnog teroristu. Nakon hapšenja su pronađena i dva mobilna telefona , sa kojih je napadač slao preteće poruke.\nUhapšeni se pravda da pretnje nisu bile ozbiljne, već da je u pitanju neslana šala. Međutim, iz policije navode da ovakve pretnje shvataju ozbiljno, te ih proveravaju do kraja.\nArianin koncert je održan po planu, ali je obezbeđenje drastično pojačano. Posetioci su morali da prođu kroz čak tri kruga obezbeđenja, a na licu mesta su bili prisutni policajci, hitna pomoć, vatrogasci, ali i agenti tajnih službi.\nPrethodna vest Bez eksplicitnih scena u drugoj sezoni: Jelisaveta odbija da glumi seks sa Vukom Kostićem\nNaredna vest Fan podneo tužbu protiv Gwen Stefani!


Kampanja BH novinara i Mreže novinarki u BiH povodom 16 dana aktivizma - BH novinari\nKampanja BH novinara i Mreže novinarki u BiH povodom 16 dana aktivizma\nSarajevo, 14.12.2020.- Udruženje BH novinari i Mreža novinarki u BiH su se pridružili obilježavanju “16 dana aktivizma protiv rodno zasnovanog nasilja” sa ciljem skretanja pažnje na nasilje nad novinarkama, ali i nasilje nad ženama u BiH.\nU sklopu kampanje BH novinari i Mreža novinarki su:\nObjavili saopštenje Međunarodne federacije novinara (IFJ) i Vijeća za ravnopravnost spolova, kojim se pozivaju svjetske vlade da djeluju odgovorno na iskorjenjivanju nasilja nad ženama, te da ratifikuju ILO Konvencije 190 o uznemiravanju i nasilju u oblasti rada;\nKreirali i publikovali 19 poruka novinara/ki, urednika/ca, profesorica novinarstva, aktivistica nevladinih organizacija, te predstavnika pravosuđa iz svih dijelova BIH o prevenciji rodno zasnovanog nasilja, kao i ulozi medija u prevenciji nasilja nad ženama;\nU saradnji sa Fondacijom lokalne demokratije predstavljeni su rezultati projekta “Za život bez nasilja u Kantonu Sarajevo” u okviru koga je pružena podrška pri posredovanju u zapošljavanju za 49 žena koje su bile žrtva nasilja, te pružena besplatna pravna pomoć, psihološka podršku i savjetovanje, te socijalno-ekonomska podršku za 1034 žene žrtve porodičnog nasilja, žene žrtve rata, samohrane majke\ni žene na socijalnoj margini;\nU saradnji sa Medicus Mundi Mediterania iz Barselone edukovano 120 srednjoškolaca iz četiri srednje škole u Kantonu Sarajevo o prevenciji rodno zasnovanog nasilja.\nIzvještaj o kampanji možete pročitati ovdje.


Ministar Dragan Bogdanić u Trebinju: Dobrovoljno davalaštvo krvi u RS na visokom nivou - Moja Hercegovina\nPočetna / Ministar Dragan Bogdanić u Trebinju: Dobrovoljno davalaštvo krvi u RS na visokom nivou\nMinistar Dragan Bogdanić u Trebinju: Dobrovoljno davalaštvo krvi u RS na visokom nivou\n22. Aprila 2016. 13:55\nTREBINjE – „Dobrovoljno davalaštvo krvi u Republici Srpskoj je na veoma visokom nivou i imamo dobro organizovana društva. Kada su u pitanju uslovi u kojima oni rade, mi protekle godine nismo mnogo učinili na poboljšanju, ali smo spremni da radimo po tom pitanju. Iskren da budem i oni su, čini mi se skromni, tako da nisu previše ni bili zahtjevni“, kazao je ministar zdravlja i socijalne zaštite RS Dragan Bogdanić, koji je danas boravio u Trebinju, gdje je posjetio Centar za transfuzijsku medicinu Opšte bolnice u ovom gradu.\nMinistar zdravlja i socijalne zaštite RS Dragan Bogdanić (Foto: Moja Hercegovina)\nSavez društava dobrovoljnih davalaca krvi Republike Srpske organizovao je danas u Trebinju akciju darivanja krvi pod nazivom „Savez i prijatelji“, kojoj su se pored društava iz RS odazvali i davaoci iz Srbije.\nOsnovna ideja današnje akcije je okupiti sve prijatelje koji obezbjeđuju krv građanima RS koji se liječe van granica zemlje. Stigli su dobrovoljni davaoci iz Beograda i Kragujevca a iz RS bili su prisutni članovi svih devet društava.\nSvijest o značaju dobrovoljnog darivanja u RS, a pogotovo u Hercegovini je na visokom nivou, iako uslovi u kojima društva rade baš i nisu. Ministar Bogdanić je svjestan te činjenice i izrazio je zadovoljstvo brojem dobrovoljnih davalaca u ovoj regiji.\n„Sada sam dobio podatak da na području cijele hercegovačke regije ne postoji potreba da porodice pacijenata kojima je potrebna krv ne treba da je daju, jer se sve to prikupi kroz dobrovoljno davalaštvo. Ovdje se godišnje skupi preko 2 100 doza i negdje je pet dobrovoljnih davalaca krvi na stotinu stanovnika, dok je neki standard Svjetske zdravstvene organizacije negdje tri posto“, kazao je Bogdanić.\nNačelnik Službe za transfuzijsku medicinu Dragan Šarenac istakao je da je zainteresovanost za davalaštvo dragocjene tečnosti, iz godine u godinu sve veća, pogotovo među mladim ljudima. On je naglasio značaj saradnje trebinjskog društva sa društvima u zemlji i regionu.\nUskoro u funkciji dijalizni centar\nPrethodno, ministar Bogdanić se sastao i sa direktorom trebinjske bolnice Vasom Mijanovićem. Oni su potvrdili da je tender za izgradnju dijaliznog centra u trebinjskoj bolnici završen, da su sredstva obezbjeđena, te da bi centar mogao biti u funkciji za nekoliko mjeseci.\nOznakebolnica dragan bogdanić ministar zdravlja i socijalne zaštite rs


Nemački kancelar: Dijalog od ključne važnosti za mir u regionu - Bujanovačke\nPočetna NASLOVNA Nemački kancelar: Dijalog od ključne važnosti za mir u regionu\nNemački kancelar: Dijalog od ključne važnosti za mir u regionu\nBujanovačke5. maj 2022.NASLOVNA, POLITIKA, Uncategorized @sr0\nBujanovac, Berlin, 5. maj 2022. (Foto snimak ekrana, izvor: REUTERS/Hannibal Hanschke) – Dijalog Beograda i Prištine od ključnog je značaja za mir u regionu i evrointegracije, rekao je nemački kancelar Olaf Šolc posle razgovora sa predsednikom Srbije Aleksandrom Vučićem.\n„Dijalog je od ogromnog značaja kako za mir i stabilnost u regionu jugoistočne Evrope, tako i za evrointegracije obe zemlje“, rekao je nemački kancelar, prenosi N1.\nŠolc je istakao „da sva otvorena pitanja treba da se reše u okviru dijaloga i da sve dogovorene obaveze moraju da se ispune“.\nKako prenosi N1, nemački kancelar rekao je da Nemačka podržava proces pristupanja Srbije EU i da će se za to lično zalagati. On je rekao da je na sastanku sa predsednikom Srbije Aleksandrom Vučićem bilo reči o bilateralnoj saradnji, reakciji na rat Rusije protiv Ukrajine, ali da je ključna tema bila – koliko je važan progres u dijalogu sa Prištinom.\nŠolc je naveo da će za nekoliko nedelja posetiti Srbiju i region.\nPrevious PostU Bujanovcu bez korone u maju Next PostOvo su najplaćeniji poslovi u Srbiji


Krah svetskog turizma zbog korone: 65 posto manje međunarodnih dolazaka - Report.rs\nKrah svetskog turizma zbog korone: 65 posto manje međunarodnih dolazaka\nBy Milos K. 09/16/2020 Najnovije, Svet, Vesti\nU svetu je u prvoj polovini ove godine bilo 65 posto manje međunarodnih turističkih dolazaka nego u istom periodu prošle godine, a Evropa je sa 66 posto manje dolazaka druga najpogođenija svetska regija pandemijom Covid-19, najnoviji su podaci UNWTO-a.\nSamo u junu međunarodnih turističkih dolazaka u svetu bilo je 93 odsto manje nego u junu 2019., što pokazuje izuzetno snažan uticaj pandemije Covida-19 na svetsku turističku i industriju putovanja, izvestili su u utorak iz UNWTO-a.\nNovi podaci za svetski turizam sažeti su u novom izdanju Svetskog turističkog barometra, a iz specijalizovane agencije UN-a za turizam komentarišu da je pad međunarodnih turističkih dolazaka za 65 odsto tokom prve polovine godine “smanjenje bez presedana, jer su zemlje širom sveta zatvorile svoje granice i uvele ograničenja putovanja kao odgovor na pandemiju”.\nDodaju da se tokom poslednjih nedelja ipak sve veći broj odredišta počeo ponovo da otvara stranim turistima te da je takvih odredišta početkom septembra bilo oko 53 posto.\n“Mnoge su vlade i dalje oprezne, a poslednje izdanje Svetskog turističkog barometra pokazuje i da su blokade i ograničenja putovanja uvedena tokom prve polovine godine masovno i negativno uticale na međunarodni turizam. Nagli pad dolazaka doveo je milione radnih mesta i turističkih, ali drugih preduzeća u svetu u rizik”, upozoravaju iz UNWTO-a.\nPet puta veći gubitak prihoda nego usred globalne krize 2009. godine\nIznose pritom i podatak da je masovni pad turističke potražnje za međunarodnim putovanjima tokom razdoblja januar- jun 2020. doveo do gubitka 440 miliona međunarodnih dolazaka i oko 460 milijardi američkih dolara prihoda od izvoza od međunarodnog turizma.\n“To je otprilike pet puta veći gubitak u međunarodnim prihodima od turizma nego što je zabeležen 2009. usred globalne ekonomske i financijske krize”, naglašavaju iz UNWTO-a.\nZbog takvih kretanja iznova su upozorili vlade u svetu da usko sarađuju s privatnim sektorom kako bi se globalni turizam ponovno pokrenuo, poseno sada kada su, kako kažu, sigurna i odgovorna međunarodna putovanja moguća u mnogim delovima sveta.\n“Najnoviji Svetski turistički barometar pokazuje duboki uticaj koji ova pandemija ima na turizam, sektor od kojeg su zavisni životi miliona ljudi. Ključno je sada koordinirano delovanje i jača saradnja javnog i privatnog u prevladavanju teškoća”, poručio je glavni tajnik UNWTO-a Zurab Pololikashvili.\nSve globalne regije teško pogođene\nUprkos postupnom ponovnom otvaranju mnogih odredišta od druge polovine maja, očekivano poboljšanje međunarodnih turističkih brojki nije se ostvarilo, pa su sve globalne regije zabeležile veliki pad dolazaka stranih turista u odnosu na prošlu godinu.\nTurizam u regiji Azija i Tihi okean najpogođeniji je pandemijom jer je zabeležio 72 posto manje međunarodnih dolazaka turista nego u prvih pola godine prošle godine, druga je Evropa s padom od 66 posto, a ‘trpele’ su i obe Amerike, gde je pad dolazaka dosegnuo 55 posto, kao i Afrika i Bliski Istok, obe s padom od 57 posto.\nI među subregijama, najveći pad je bio u severoistočnoj Aziji, od 83 posto, a potom u subregiji južni Mediteran Evropa, od 72 posto.\nodmor turizam vesti\nIndonezija otvara Bali za turiste iz pojedinih zemalja\nBajden: “Treće doze vakcina biće besplatne i lako dostupne”


Petrovo i Doboj ugostili reprezentaciju Srbije | Novosti.RS\nsreda, 17. 07. 2019. u 06:26\nPrijem Reprezentativci Srbije u Opštini Petrovo\nKapiten reprezentacije Stevan Crnobrnja kaže da su već drugi put na Ozrenu na pripremama i da su oduševljeni gostoprimstvom.\nI direktor reprezentacije Slobodan Jovandić ističe da je zadovoljan uslovima u kojima se odvijaju završne pripreme za start prvenstva Evrope.\n- Naš plan je ulazak u četvrtfinale, a očekujemo veću podršku ne samo naš države Srbije, već i Republike Srpske, jer imamo više igrača u reprezentaciji i sa ovog prostora - rekao je Jovandić.\nZa reprezentativce Srbije upriličen je prijem u opštinskoj upravi Petrovo, gde ih je primio načelnik Opštine Ozren Petković. Posetili su i Sportski omladinski centar na Okolištima kod Doboja, koji je i baza Paraglajding kluba "Paragost".\nReprezentativci Srbije su već otputovali u Budimpeštu, gde će na Evropskom prvenstvu do 21. jula u grupnoj fazi takmičenja igrati sa Mađarskom, Ukrajinom, Nemačkom, Litvanijom i Latvijom.


IslamBosna » Istraživanje: Prijetnja od radikalnih muslimana je minimalna\nIstraživanje: Prijetnja od radikalnih muslimana je minimalna\n119, Amerika, islam, muslimani\nIstraživanje pokazuje da je 20 muslimana Amerikanca optuženo za zavjere 2011, za razliku od 26 u 2010. i 47 u 2009. Charles Kurzman, autor izvješća, nazvao je terorizam američkih muslimana “malom prijetnjom javnoj sigurnosti.” Od oko 14.000 ubistava u Sjedinjenim Državama tokom prošle godine, niti jedan nije rezultat islamskog ekstremizma“, rekao je gospodin Kurzman, profesor sociologije na Univerzitetu u Sjevernoj Karolini.\nIzvješće je također pokazalo da nijedna etnička grupa muslimana ne dominira u slučajevima terorizma prošle godine – šest su arapskog porijekla, pet od njih su bijelci, tri su afro-amerikanca i dva Iranca, navodi Kurzman. Taj uzorak etničke raznolikosti je održan među uhapšenim od 11. septembra 2001, rekao je on.\nKako je Kurzman ustanovio 40% optuženih u 2011. jesu konvertiti, što je malo više od 35% opuženih od napada 2001. Njegovo novo izvješće temelji se na nastavku istraživanja koje je proveo za knjigu objavljenu prošle godine, “Nestali šehidi: Zašto ima tako malo muslimanskih terorista”.


Google+ OGLASI NEKRETNINE PRIBOJ: PRIBOJ - STANOVI (OGLASI NEKRETNINA)\nPRIBOJ - STANOVI (OGLASI NEKRETNINA)\nVrlo lako i potpuno besplatno možete postaviti svoj oglas za kupovinu ili prodaju stana u Priboju. Samo postavljanje oglasa traje svega nekoliko minuta a dobra strana jeste i ta da uz sam tekstualni deo oglasa za kupovinu ili prodaju stana u Priboju, možete postaviti i fotografiju nekretnine na koju se dati oglas odnosi.\nUkoliko ste Vi prodavac i prodajete svoj stan, preporučujemo da nikako ne propustite ovaj način oglašavanja svog stana u Priboju. Obavezno postavite i fotografije stana u Priboju jer kako bi se reklo - fotografija govori hiljadu reči, tj postavljavljanjem fotografije stana koji prodajete u Priboju Vi automatski pružate mogućnost da potencijalni kupac odmah stekne pravu sliku i uvid kakav je to stan koji se prodaje, kakav je enterijer i eksterijer datog stana.\nNajveća pogodnost jeste ta da ovde postavljen Vaš oglas, automatski će biti prikazan i na mnogim drugim sajtovima koji objavljuju kupovinu i prodaju stanova u Priboju. Objavljivanje i na drugim sajtovima se vrši automatski i u realnom vremenu.\nZa postavljanje svog oglasa u ovoj grupaciji mrežnog oglašavanja kupovine ili prodaje stanova u Priboju nije potrebno nikakvo prijavljivanje i registracija, a samo postavljanje je lako i traje svega nekoliko minuta.\nSvoj oglas sa fotografijom nekretnine za kupovinu ili prodaju stana u Priboju, možete postaviti na ovom blogu, odmah ispod ovog teksta.


CIA upozorava: PUTIN spreman je da udje u rat sa NATO u slucaju napada na Srbiju – NAJNOVIJE VESTI\nCIA upozorava: PUTIN spreman je da udje u rat sa NATO u slucaju napada na Srbiju\n11th September 2016 , 20:16 11th September 2016 , 20:29 RTS\nSTROGO POVERLJIVO:. Detalji izveštaja američkih obaveštajaca! CIA upozorava: PUTIN spreman je da u svakom trenutku uđe u rat sa NATO i SAD u slučaju napada na Srbiju i Republiku Srpsku. Srbija i RS su jedine zemlje van Evroazijske unije i vojnog saveza ODKB za koje bi Rusi intervenisali, procenjuje CIA i upozorava da bi napad na Srbe bio početak velikog rata\nU slučaju nekog novog napada NATO pakta na Srbiju ili Republiku Srpsku u sukob bi se sasvim sigurno direktno umešala Rusija i to bi najverovatnije bio početak velikog, evropskog rata, upozorava se u poverljivom izveštaju američke tajne službe CIA koji je pre nešto više od mesec dana dostavljen komandi zapadne vojne alijanse u Briselu.\nSrbija je danas za Putina pitanje časti, ali i jedno od najvažnijih strateških pitanja van granica Rusije\nAgenti CIA se u ovoj “bezbednosnoj proceni”, koja je urađena na zahtev američkog Ministarstva odbrane, pozivaju na svoje izvore u Kremlju i tvrde da u ovom trenutku nema i ne može biti nikakve dileme da bi Rusija u svakom trenutku zbog Srba ušla u rat sa NATO i SAD!\nSagovornik naseg portala, visokopozicionirani zapadni diplomata koji je i lično imao uvid u poverljivi izveštaj, kaže da predsednik Rusije Vladimir Vladimirovič Putin doživljava Srbiju i Republiku Srpsku kao “poslednjeg vernog saveznika” u Evropi.\n– Srbija je danas za Putina pitanje časti, ali i jedno od najvažnijih strateških pitanja van granica Rusije. On će zato učiniti sve što je u njegovoj mogućnosti da pomogne prijateljima u Beogradu i Banjaluci. Izveštaj CIA upozorava sve one koji donose odluke u Vašingtonu i Briselu da dobro razmotre nastavak politike prema vašoj zemlji… – prenosi naš sagovornik.\nJOVANOVIĆ: Istorijski strateški partneri\nBivši šef diplomatije Živadin Jovanović smatra da trenutno nema realne opasnosti od ratova, te da se iza spekulacija zapadnih obaveštajaca ne krije dobra namera.\n– Ko sad želi da ratuje ili da nas napadne?! Međutim, nema sumnje da su Srbija i Rusija strateški partneri sa vezama koje sežu čak do Prvog srpskog ustanka. Rusija ima značajne interese na Balkanu i to je jedan od razloga zašto je naša ekonomska, kulturna, ali i vojna saradnja u usponu – zaključuje Jovanović.\nPrema njegovim rečima, u izveštaju američkih obaveštajaca navodi se da je ruski predsednik svojim najbližim saradnicima, konkretno Sergeju Šojguu i Dmitriju Rogozinu, naložio da maksimalno pomognu u opremanju i naoružavanju Vojske Srbije.\nŠta sve Srbija dobija od Rusije\n* šest aviona “mig 29”\n* artiljerijske i PVO sisteme:\n* 30 oklopnih vozila BRDM-2\n* 30 modernizovanih tenkova T-72 sa navođenim raketama\n– Putin je ubeđen da je jedina garancija mira na Balkanu vojno moćna Srbija. On je u više navrata na sastancima sa bliskim saradnicima rekao da je pomoć srpskoj vojsci zapravo vitalni ruski nacionalni interes… – prenosi naš sagovornik, koji prenosi i da se u izveštaju CIA navode i saznanja prema kojima će Rusija navodno najveći deo ugovorenog naoružanja i vojne opreme Srbiji isporučiti besplatno ili po “simboličnim cenama”.\n– Amerikanci tvrde da je u pitanju direktna ruska vojna pomoć i da će Srbija platiti simbolično mali deo tržišne cene. Takođe, navodi se i da će skupe raketne sisteme tipa “buk” Rusi dati Srbiji preko ugovora o lizingu kakve već ima sa Indijom i nekim drugim zemljama… – otkriva nas portal\nKako saznajemo, poverljivi izveštaj CIA završava se sledećom rečenicom:\n“Srbija i RS su jedine zemlje van Evroazijske unije i vojnog saveza ODKB (Organizacija za kolektivnu bezbednost i saradnju, prim. ur.) za koje bi Rusi intervenisali!”\nNa ovan način operativci CIA, tumače naši izvori, želeli su da upozore sve koji u NATO i SAD donose političke odluke da vode razumniju politiku prema Srbiji i da uvaže i nacionalne interese našeg naroda.\nI dok niko od zvaničnika nije juče hteo da komentariše naša saznanja, urednik portala “Novi standard” Željko Cvijanović kaže da je jako teško danas eksplicitno reći da li bi ruski predsednik Putin ratovao za Srbiju, ali je sasvim sigurno da je spreman da učini mnogo u odbrani svojih jedinih pravih balkanskih saveznika.\nRuska podrška u SB UN i Putinovo poređenje Krima i Kosova značajniji su za Srbiju od zveckanja oružjem. Tu nema ljubavi, već interesa.\n– Rusija je na centralnom Balkanu zaigrala znatno tvrđe i odlučnije nego ranije, i to se između ostalog vidi i u čvrstoj podršci referendumu u Srpskoj… Međutim, naša je dužnost da branimo svoje zemlje i svoj narod, a ne da se nadamo da će to Putin učiniti umesto nas. I kad bi hteo, on u radikalnim scenarijima ne može biti veći Srbin od Srba. Ruska podrška svakako ne dolazi u pitanje i to je sasvim dovoljno… – podvlači Cvijanović.\nIma tu i emocija\nGlavni urednik “Pečata” Milorad Vučelić poručuje da je sasvim moguće da bi Putin ratovao za nas.\n– Kao što je poznato, Srbija nikad nije bila agresor. Uvek se branila i oslobađala od okupatora. Ni danas ni juče nikog nismo ugrožavali i u svim ratovima bili smo na boljoj i pobedničkoj strani sveta. To zna Rusija i zato bi sasvim sigurno bila naš saveznik ukoliko bismo bili ugroženi. Ima tu geopolitičkih, istorijskih, a valja istaći, i emotivnih razloga – napominje Vučelić za nas portal.


Home > Nauka > Nacionalni projekti > Program saradnje nauke i privrede\nRazvojni projekat iz Programa saradnje nauke i privrede koji je raspisan od strane Fonda za inovacionu delatnost RS pod nazivom: Next generation DNA-encoded libraries platform, kojim rukovodi prof. dr Vladimir Savić (Katedra za organsku hemiju) odobren je za finansiranje. Projekat je planiran (u skladu sa propozicijama poziva) u saradnji sa partnerskom institucijom (privredni subjekt) Totient d.o.o Beograd, u trajanju od 24 meseca.\nPredviđeni iznos projekta koji se odnosi na aktivnost Fakulteta je 96.600 evra, sa 42 istraživačka meseca angažovanja. Pored toga, značajan deo sredstava vezan je i za kofinansiranje projekta od strane kompanije Totient, što je nesumnjivo osnov za ostvarivanje ovakvih projekata.


Tehnologija: Igrajte se s ljubimcem i kad niste pored njega (VIDEO) | Pet Magazin\nHome Pas Tehnologija: Igrajte se s ljubimcem i kad niste pored njega (VIDEO)\nTehnologija: Igrajte se s ljubimcem i kad niste pored njega (VIDEO)\nNijedan vlasnik ne voli da svog ljubimca ostavi samog kod kuće, ali zato je jedna tehnološka kompanija osmislila uređaj pod nazivom “pebby”, koji vam omogućava da se igrate sa svojim mezimcem dok ste na poslu ili na putu.\n„Pebby“ je lopta koju možete da kontrolišete telefonom, bez obzira na to gde se nalazite.\nNapravljena je od plastike koju ljubimac ne može da pregrize i ima bežičnu stanicu za punjenje, ugrađenu kameru, LED svetla koja pomažu da njom upravljate u mraku, i laser (za mačke).\nPostoji mogućnost i da snimite svoj glas koji će “pebby” emitovati, a preko kamere moći ćete da posmatrate svog ljubimca kako se igra ili odmara.\nTakođe, aplikacija za smartphone omogućava i da pratite aktivnost svog psa tokom dana i da ga uz pomoć ovog gadžeta “trenirate”, odnosno, da ga “namamite” da trči za lopticom i tako mu čuvate zdravlje, a ujedno ga i zabavljate dok je sam kod kuće. Lopticom upravljate pomoću telefona, po istom principu na koji rade i električni automobili ili letelice na daljinsko navođenje.\nUz “pebby” se dobija i pametna ogrlica koja prati aktivnost vaših ljubimaca i podatke šalje na vaš telefon. „Pebby“ paket košta 250 dolara.\nPogledajte koje su njegove performanse:\nTAGigracka za kuce i mace pebby\nPrethodni članakNeverovatno: Nestali pas pronađen nakon 11 godina Sledeći članakNauka: Vlasnice pasa rađaju zdraviju decu


Evropska fudbalska federacija (UEFA) izrekla je nove sankcije Fudbalskom savezu Rusije i klubovima iz ove zemlje, a sve zbog agresije na Ukrajinu.\nSvi klubovi i reprezentacije iz Rusije su suspendovane do daljneg i zabranjena im je bilo kakva vrsta učešća u UEFA takmičenjima za sezonu 2022/23.\nPotvrđeno je da ruski klubovi naredne sezone neće moći da igraju u takmičenjima pod okriljem UEFA-e (Liga prvaka, Evropska liga, Konferencijska liga).\nUEFA je potvrdila da ženska fudbalska reprezentacija Rusije i definitivno neće moći da igra na Evropskom prvenstvu koje se ovog ljeta održava u Engleskoj (pozivnicu dobio Portugal). S druge strane poništeni su svi rezultati u kvalifikacijama za Svjetsko prvenstvo (u grupi sa Danskom, BiH, Crnom Gorom, Maltom i Azerbejdžanom), što znači da će Zmajice, po svemu sudeći, izboriti braž (ukoliko favorizovana Danska savlada Crnu Goru).\nUz to, prijave koje je Rusija podnijela za organizaciju Evropskog prvenstva 2028. i Evropskog prvenstva 2032. godine odbačene su bez daljeg razmatranja.


Apsolutni pobjednik 32. dodjele nagrada Evropske filmske akademije je britanski film “Miljenica”, grčkog reditelja Jorgosa Lantimosa, koji je osvojio čak osam EFA nagrada – za najbolji film, režiju, najbolju glumicu (Olivija Kolman, dobitnica Oskara za istu ulogu), fotografiju, kostimografiju, montažu, šminku…ali i za najblju komediju iako se samo uslovno može svrstati u taj žanr.\nNajboljim glumcem proglašen je Antonio Banderas, za zaista dirljivu ulogu u filmu “Bol i slava”; priznanje je u njegovo ime preuzeo režiser Pedro Almodovar, čije životno iskustvo je bilo inspiracija za poslednju u nizu uspješnih saradnji dva slavna španska umjetnika.\nNagradu za najbolji scenario dobila je mlada francuska filmska autorka Selin Skjama, koja je i režirala –kako sama kaže angažovan- kostimirani film “Portret djevojke u vatri”, o osujećenoj ljubavnoj vezi dvije djevojke.\nNagradu za evropsku koprodukciju dobila je producentkinja Ankica Jurić Tilić što predstavlja značajno priznanje za hrvatsku kinematografiju, zasluženo i za produciranje nekih od najboljih hrvatskih filmova u poslednje dvije decenije, kao što su “Kino Lika”, “Zvizdan”, “Ne gledaj mi u pijat”.\nNajbolji dokumentarni dugometražni film je “Za Samu”, koji se bavi strahotama tokom rata u Siriji, a najbolje kratkometražni igrani film je rumunsko ostvarenje “Božićni dar”.\nNagrada publike pripala je prošlogodišnjem petostrukom laureatu, filmu “Hladni rat”, o ljubavi većoj o života u tegobnim društveno-političkim okolnostima, koju je primio poznati poljski reditelj i scenarista Pavel Pavlikovski.\nNagradu Fipresci žirija, za evropsko otkriće, dobio je debitant Lađ Li, režiser senegalskog porijekla koji potpisuje film "Jadnici", inspirisan građanskim protestima u Parizu, trećenagrađen i na Kanskom festivalu.\nZa najbolje evropsko TV ostvarenje nagrađena je izuzetno uspješna, raskošno producirana njemačka serija “Babilon Berlin”, koju potpisuju tri režisera koji su ravnopravno režirali ovaj monumentalan televizijski projekat. Kako su sami kazali doživljavaju ga i profesionalno mu pristupaju kao da je to jedan film koji do sada traje 21 čas, a pored treće sezone koja će biti prikazana početkom sledeće godine, planirano je i snimanje četvrte…\nZa životno djelo nagrađen je Bavarac Verner Hercog, pozdravljen višeminutnim aplauzom, baš kao i Žilijet Binoš, glumica kojoj je dodijeljeno priznanje za evropsko dostignuće u svjetskom filmu.\nU ceremoniji dodjele nagrada koja je održana sinoć u Berlinu, inače besprekorno realizovanoj, maštovitoj i duhovitoj priredbi, kao jedan od prezentera učestvovao je i Milan Marić, srpski glumac mlađe generacije koji se afirmisao izuzetno uspjelom naslovnom ulogom u ruskom filmu “Dovlatov”.


Vesti online / Vesti / Svet / Rama i Baša imaju tajni dogovor? (VIDEO)\nIako Demokratska partija, kao i Socijalistički pokret za integraciju nisu prijavljeni za učešće na lokalnim izborma, te kategorično tvrde na neće dopustiti njihovo održavanje 30. juna, oni su odlučili da imaju svoje kandidate u opštinskim izbornim komisijama i biračkim odborima.\nRama: Dvoglavi orao je simbol prepoznavanja Albanaca\n- Demokratska partija i Socijalistički pokret za integraciju imaju oficijalne informacije o manipulisanju izbornim procesom, počevši od nelegalne registracije kandidata za gradonačelnike. Zbog toga, u cilju dokumentovanja i objavljivanja ove nezakonitosti, naše stranke mogu da iskoriste mogućnost o slanju svoji predstavnika kako bi dokazali da Edi Rama ne garantuje legitimne izbore, čak i kada nema protivkandidate. U toku narednih dana, verifikovaćemo sve nezakonite radnje predstavnika Edija Rame - izjavio je Bardi.


TotalCar.rs » Bez nuklearki nema ni električnih automobila\nBez nuklearki nema ni električnih automobila\nelektro, Japan, novo, nuklearna energija, TOP\n0 komentara 5564 pregleda\nGlobalno nezadovoljstvo nuklearnom energijom, uzrokovano katastrofom u japanskoj Fukušimi, moglo bi zaustaviti razvoj električnih automobila, piše Automotive News.\nAktivisti širom sveta pozivaju na gašenje postojećih nuklearki, a premda nema naznaka da bi u skorije vreme ova ideja mogla biti sprovedena, sve veći broj zemalja ipak revidira svoje planove o izgradnji novih postrojenja.\nOvaj je pokret najočitiji u Evropi, što bi se moglo odraziti na milion električnih automobila koji su se na putevima Starog kontinenta trebali naći do 2020. Naime, ideja je bila ove automobile energetski napajati putem nove mreže nuklearnih elektrana, obzirom na to nema previše smisla upravljati vozilom koje ne emitira CO2, ali se napaja iz prljavih elektrana na fosilna goriva koje ga za proizvodnju električne energije emitiuju u tonama.\nOsim što ovakva jednačina nema smisla ona takođe nema ni finansijsko uporište jer će se malo koji potrošač odlučiti na kupovinu skupljeg električnog automobila ako i cena električne energije poskoči zbog povećane potražnje.\nNažalost, nuklearna energija još uvek je ekonomski isplativija i postojanija od bilo kojeg drugog izvora, a od većine njih ujedno je i čišća, te je već sada je jasno da je budućnost nuklearne energije i električnih automobila međusobno povezana.\nOpel na meti optužbi za lažiranje emisionih brojki\nModifikovani Lamborghiniji u Tokiju


REC Ekspertske oblasti: Životna sredina i zdravlje\nOva ekspertska oblast je povezana sa Evropskim procesom za životnu sredinu i zdravlje Svetske zdravstvene organizacije (WHO). Podržava implementaciju Akcionog plana za životnu sredinu i zdravlje (E&H) Evropske unije, kao i Deklaracije iz Budimpešte i Dečijeg akcionog plana za životnu sredinu i zdravlje za Evropu (CEHAPE), koji su potpisale 53 zemlje na četvrtoj Ministarskoj konferenciji o životnoj sredini i zdravlju, održanoj u Budimpešti 2004. god. REC je takođe učestvovao u pripremama za petu Ministarsku konferenciju, održane u Italiji 2010. godine.\npodrška saradnji između sektora životne sredine i zdravstvenog sektora putem integracija politika na međunarodnom i nacionalnom nivou u svim zemljama korisnicama REC programa i u Istočnoj Evropi, Kavkazu i Centralnoj Aziji (EECCA region);\nosnaživanje uloge principa predostrožnosti u javnom zdravlju i u zaštiti životne sredine, sa posebnim fokusom na budućnost naše dece;\npromovisanje implementacije CEHAPE kroz aktivno učešće u evropskim procesima i kroz primenu efikasnih instrumenata i alata za saradnju zainteresovanih strana; i\nučešće na regionalnom nivou u sprovođenju CEHAPE aktivnosti, a posebno Prioritetnog cilja 3 - smanjenje i prevenciju respiratornih bolesti uizazvanih spoljnim i unutrašnjim zagadjenjima vazduha.\nU okviru ove ekspertske oblasti, REC pruža sledeće usluge:\nUčešće u izradi evropske politike o životnoj sredini i zdravlju, sa posebnim osvrtom na EU Strategiju za životnu sredinu i zdravlje kao i na potrebe zemalja Jugoistočne Evrope i EECCA zemalja.\nImplementaciju CEHAPE programa, pružanjem platforme za razmjenu informacija i dobre prakse među evropskim zemljama i regionima. REC je posebno uključen u sprovođenju Regionalnog cilja 3 CEHAPE programa na prevenciji i smanjenju respiratornih bolesti.\nKontinuiranu procenu posvećenosti Deklaraciji iz Budimpešte, posebno u aktivnostima koje su prethodile narednoj Ministarskoj konferenciji o životnoj sredini i zdravlju održanoj u Italiji, 2010. god.\nImplementaciju akcionog plana Panevropskog programa za saobraćaj, zdravlje i životnu sredinu (PEP), kroz koordinisanje, praćenje napretka i preduzimanje odgovarajućih aktivnosti u školama u regionu.\nAktivnosti vezane za ekstremne vremenske nepogode koje su rezultat klimatskih promena, a koje zahtevaju proaktivan i multidisciplinarni pristup povezan sa zdravljem ljudi.\nStvaranje uslova za nacionalne strategije za adaptaciju na klimatske promene, sa naglaskom na životnu sredinu i zdravlje.\nPraćenje razvoja u oblasti održive proizvodnje energije i korišćenja obnovljivih izvora energije, kao i smanjenje rizika po zdravlje koji potiču od proizvodnje, distribucije i potrošnje energije.


Lepe vesti iz Srbije: U Beč avionom uskoro iz Kraljeva i povratno\nNaslovna VestiDijasporaLepe vesti iz Srbije: U Beč avionom uskoro iz Kraljeva i povratno\nDijaspora Srbija i region TurizamVesti\n15. okt 2019 u 04:52\nAerodrom "Morava" kod Kraljeva uspostavlja redovne avio-linije ka Beču i Solunu, odlučila je Vlada Srbije na prošloj sednici.\nAerodrom zа međunаrodni civilni sаobrаćаj „Morаvа“ kod Krаljevа koji je otvoren ove godine u junu počinje sa radom od 1. decembra 2019. godine.\nNa civilnom aerodromu Morava kod Kraljeva biće uspostavljene redovne avio-linije ka Beču i Solunu, odlučila je Vlada Srbije na prošloj sednici.\nAerodrom mešovitog civilno-vojnog tipa\nIdeja o adaptaciji aerodroma „Morava“ prvi put je pomenuta 2006. godine, glavni terminal je izgradjen 2011. godine, a rekonstruisan 2016. godine.\nKraj 2017. godine se moglo čuti da će prvi letovi sa aerodroma biti uspostavljeni 2018. godine, ali se tada čekala druga faza rekonstrukcije.\nAerodrom Morava je zvanično otvoren na Vidovdan 28. juna 2019. godine, a svečanosti su prosustvovali predsednik Srbije Aleksandar Vučić, premijerka Ana Brnabić, ministarka građevinarstva Zorana Mihajlović, predsedavajući Predsedništva BiH Milorad Dodik i mnogi drugi.\nU planu je da se za civilni saobraćaj i prihvat velikih aviona osposobe aerodromi Ponikve kod Užica i Rosulje kod Kruševca, dok Jagodina već nekoliko godina najavljuje izgradnju vazdušne luke koja joj je potrebna “zbog velikog priliva stranih investitora”.\nU Hrvatskoj postoji devet civilnih aerodroma, a najpoznatiji su oni na primorju Dubrovnik, Split, Rijeka, Pula, Zadar, a tu su i aerodromi u Zagrebu i Osijeku.\nU Bosni i Hercegovini rade četiri aerodroma sa dozvolama za obavljanje međunarodnog vazdušnog saobraćaja u Sarajevu, Banjaluci, Tuzli i Mostaru.\nCrna Gora ima aerodrome u Podgorici i Tivtu, dok Slovenija pored ljubljanskog, imaja još dva međunarodna aerodroma, u Portorožu i Mariboru.\nAir Serbia: Promotivne cene za letove Beč-Beograd i još 12 evropskih gradova\nAutoput Beograd-Sarajevo: Izgradnja kreće krajem 2019.-te


Fabrici, Vučić: Vladavina prava i demokratsko upravljanje ključni za napredak ka EU - Glas Srpske\nSrna 13.04.2021 17:18\nBEOGRAD - Napredak u vladavini prava i demokratskom upravljanju jedan je od ključnih elemenata koji diktira tempo napretka Srbije u procesu pristupanja EU, rekao je šef Delegacije EU Sem Fabrici na saastanku sa predsjednikom Srbije Aleksandrom Vučićem.\nNa sastanku, na kojem je razgovarano o ključnim kratkoročnim i dugoročnim prioritetnim radnjama u vezi sa vladavinom prava i demokratskim upravljanjem, Fabrici je konstatovao da poseban prioritet imaju reforme u pravosuđu, borbi protiv korupcije i organizovanog kriminala i slobode medija.\nOn je podsjetio da akcioni plan Srbije za poglavlja 23 i 24 o pravosuđu i ljudskim pravima predstavlja glavni plan za reforme u oblasti vladavine prava, te da je transparentno i svrsishodno sprovođenje reforme od najveće važnosti za demokratiju i prosperitet Srbije, saopšteno je iz pres-službe predsjednika Srbije.\nVučić je istakao da je članstvo u EU prioritetni cilj Srbije i da je neophodno blagovremeno obavijestiti EU o svim mjerama koje Srbija preduzima u oblasti vladavine prava.\nOn je rekao da bi srpski parlament trebalo da zvanično otpočne drugu fazu međustranačkog dijaloga, dok radna grupa za izbore treba da počne sa primjenom prioritetnih preporuka OEBS-ove Kancelarije za demokratske institucije i ljudska prava /ODIHR/, uz redovne konsultacije sa ODIHR-om.\nTakođe, neophodno je, dodao je on, izraditi nacrt i primijeniti raspored za ključne odrednice u procesu ustavnih reformi.\nVučić je naglasio da je neophodno brzo početi sa primjenom radnji predviđenih u akcionom planu medijske strategije, što obuhvata i početak izrade nacrta za izmjene i dopune Zakona o javnom informisanju i medijima.\nU saopštenju se navodi da je izrada revidiranog Zakona o finansiranju političkih aktivnosti u skladu sa preporukama ODIHR-a, takođe, jedan od uslova kako bi Srbija brže napredovala u pristupnim pregovorima i učinila pravi napredak u vladavini prava.\nNa sastanku je zaključeno da je u procesu pridruženja neophodno prilagoditi strategije i zakonodavstvo u drugim oblastima osnovnih prava poput rodne ravnopravnosti i nasilja nad ženama, kao i da je potrebno preduzeti sadržajne i djelotvorne korake za borbu protiv korupcije.


You are at:Home»Prethodna izdanja»96»Jednostavna ideja sa značajnim implikacijama\nBiti unapređen u menadžera je dobar znak da ste bili uspešni do sada – međutim, put od ovog trenutka nadalje postaje komplikovaniji za navigaciju. Vaše više nije samo da se postarate da se posao uradi. Sada ćete verovatnije pronalaziti sebe kako žonglirate protivrečnim zahtevima, saopštavate teške odluke i rešavate probleme sa performansama. Iako ne postoji vodič sa jasnim odgovorima na ove nove izazove, “Harvard Business Review” predlaže sasvim konkretnu filozofiju koja, kako tvrde, “može da obezbedi čvrstu osnovu za delovanje”.\nNajuticajniji svetski magazin o menadžmentu u jednom od tekstova objavljenih u septembru konstatuje da većina menadžera živi u reaktivnom modu, odgovarajući na probleme na osnovu intuicije, prethodnih iskustava i primera koje su drugi postavili. Uspeh ili neuspeh ovog pristupa često je determinisan prirodom menadžera (neki ljudi su prirodno nadareniji menadžeri od drugih) i kalibrom njegovih uzora –faktorima koji su uglavnom van njegove kontrole. No, bili uspešni u ovim oblastima ili ne, imati osnovnu filozofiju može biti od velike pomoći i provesti vas i kroz svakodnevne i kroz teške trenutke za posao, navodi se u pomenutom tekstu i predlaže prihvatanje nazora servant leadershipa…


Časopis Industrija :: Otvorena peta po redu regionalna konferencija BIZIT „Industrija 4.0“\nOtvorena peta po redu regionalna konferencija BIZIT „Industrija 4.0“\nDanas je, 7. novembra, otvorena peta po redu regionalna konferencija BIZIT „Industrija 4.0“, koja se održava u Klubu poslanika.\nMihailo Jovanović, direktor Kancelarije za IT i eUpravu je govorio o tome koliko se stiglo u digitalizaciji javne uprave. Vlada Republike Srbije je formirala Kancelariju za IT službu koja odgovara direktno premijeru, pošto se ispostavilo da individualne kancelarije pri ministarstvima nemaju autoritet ili potreban nivo stručnosti da realizuju kompleksne IT projekte koji su potrebni zemlji. Takođe, uspostavljen je državni Data Centar u Beogradu, gde su pohranjene najvažnije informacije. Osim toga, bilo je reči o projektu od nacionalnog značaja u vidu izgradnje državnog Data Centra u Kragujevcu. Prošle nedelje je izašao i javni poziv za projektovanje tog velikog Data Centra, koji će biti pet puta veći od Data Centra u Beogradu. „Ovaj Data Centar će biti podeljen na četiri velika dela – elektronska uprava, potrebe Telekoma, poseban deo namenjen organima uprave kao što su vojska i policija, dok će četvrti deo biti namenjen u komercijalne svrhe. Očekuje se da će dogodine biti položen i kamen temeljac za državni Data Centar u Kragujevcu, rekao je Jovanović.\nMiodrag Bogdanović, direktor Sektora za informaciono-komunikacione tehnologije EPS-a je iskoristio svoje izlaganje da pokaže šta se dešava u EPS-u u domenu digitalizacije, te je govorio dokle se stiglo sa samim procesom digitalizacije. Bogdanović je, kao predstavnik najveće energetske kompanije na ovim prostorima i preduzeća sa najvećim prometom u zemlji, govorio i o cilju procesa digitalizacije – a to je ni manje ni više nego digitalizacija svih poslovnih procesa ove kompanije.\nVesna Čarknajev, direktorka PC Press-a, je u svom obraćanju istakla značaj digitalizacije u svakodnevnoj praksi, istakavši pri tome značajne prednosti koje donosi u svakodnevnim životima. „Digitalno doba neće nam doneti ni političari, ni ekonomisti, ni lekari već IT stručnjaci“, rekla je Vesna Čarknajev.


Nakon neuspeha sa Tenisom, država daje njive propalim domaćim firmama\nHiljade hektara državnog poljoprivrednog zemljišta koje je Srbija, prema dogovoru tadašnjeg premijera Aleksandra Vučića i Klemensa Tenisa, vlasnika nemačke kompanije Tenis, trebalo da dodeli u dugoročni zakup ovom investitoru, sada obrađuju domaće propale firme i lokalni moćnici, piše Vojvođanski istraživačko-analitički centar.\n“Umesto Tenisa koji je, kako je 2016. godine najavio Vučić, planirao da u stočarsku proizvodnju u Srbiji investira 300 miliona evra, a da od Srbije naše države zakupi njive na 30 godina, danas nemamo nijedan uložen evro, ali imamo hajdučiju na oranicama”, navodi VOICE.\nU tekstu se kao primer navodi područje Zrenjanina, gde je u nekoliko katastarskih opština za Tenis bilo predviđeno 2.420 hektara državnih njiva, a neke od tih parcela su izdate firmi u stečaju, Industriji mesa PKB Imes, na čijoj je farmi u Farkaždinu prošle godine došlo do pomora svinja zbog gladi.\nIndustrija mesa “PKB Imes doo, Padinska skela – u stečaju” je firma koju je kompanija Al Dahra izbacila iz paketa kada je prošle godine kupila imovinu PKB.\n“Među stočarima, najveći zakupac na teritoriji Zrenjanina je firma Ćorić agrar iz Bašaida. Reč je o firmi čiji je gazda Krsta Ćorić, zemljoposednik u Srbiji koji ide uz rame Petru Matijeviću, Miodragu Kostiću, Miroslavu Aleksi – prema informacijama VOICE obrađuje oko 20.000 hektara oranica, a oko 15.000 ima u vlasništvu”, piše VOICE.\nObjavljeno December 25, 2020 / Predrag Nastić / u kategoriji agroekonomija


08/05/2015 | 04:50\nKompanija Louis Berger posluje na zapadnom Balkanu od sedamdesetih godina prošlog veka i samo u poslednjih 20 godina završili su preko 90 projekata od kojih je 30 sprovedeno u Srbiji (uključujući i Kosovo). Pomažu Vladi Srbije u naporima da poboljša infrastrukturu u zemlji, a pored toga pružaju i usluge u oblasti ekonomskog i institucionalnog razvoja.\n„U ovom trenutku, u Srbiji vodimo deset infrastrukturnih projekata iz oblasti transporta i zaštite životne sredine čija je ukupna investiciona vrednost blizu 1,5 milijardi evra. Takođe, sa ponosom možemo istaći da smo trenutno najjača konsultantska kuća u zemlji koja zapošljava više od 120 inženjera iz različitih oblasti“, navodi Danijel Serafimovski regionalni menadžer kompanije Louis Berger za Zapadni Balkan.\nS obzirom na široku perspektivu koju imate na infrastrukturu u Srbiji, šta su po vašem mišljenju razvojni prioriteti, posebno u sektoru transporta?\nSrbija ima dobro razvijenu transportnu infrastrukturu i trebalo bi da ima koristi od svog strateškog položaja. Istovremeno, drumskoj i železničkoj infrastrukturi je potrebna modernizacija i mi podržavamo posvećenost Vlade Srbije restrukturiranju i rehabilitaciji nacionalne transportne mreže. Zbog toga je u poslednjih pet godina pokrenuto na desetine projekata sa ciljem da se poveća protok saobraćaja na Panevropskom Koridoru 10 i da se unaprede uslovi zaštite životne sredine i bezbednosti saobraćaja na putevima saobraćajne mreže u Srbiji, kako bi odgovarali standardima EU. Iz našeg iskustva, javnom sektoru je takođe potrebna pomoć i u pogledu ne-tehničkih aspekata (finansiranje, eksproprijacija zemljišta, granični prelazi itd.) razvoja projekta.\nKakav je vaš doprinos razvoju transportnog sektora u Srbiji?\nMožemo da pomenemo Most na Adi preko reke Save, koji je najveći drumsko-šinski most sa jednim pilonom na svetu i koji je predstavljen na kanalu Discovery. Nedavno kompanija Louis Berger dobila je počasnu nagradu za inženjersku izuzetnost Američkog saveta za inženjerska preduzeća (ACEC) za svoj rad na ovoj arhitektonskoj znamenitosti Srbije. Takođe smo pomagali u rekonstrukciji mosta u Novom Sadu i dali uspešan doprinos izgradnji mosta Mihajlo Pupin. Od 2011. godine Louis Berger vrši nadzor nad radovima na modernizaciji autoputa E75 kroz dva uzastopna ugovora. Radimo i na projektima u oblasti zaštite žiivotne sredine, odnosno upravljanja otpadom, vodom i otpadnim vodama. U 2014. godini smo počeli dva projekta iz oblasti zaštite životne sredine: nadzor na izgradnji regionalnog sistema za upravljanje otpadom u Subotici i studija izvodljivosti i projekat postrojenja za preradu otpadnih voda u Kraljevu.\nŠta je sa železničkim sistemom u Srbiji?\nKao i u mnogim zemljama sistem železnice je potrebno modernizovati, naročito u pogledu integracije železničke mreže širom Evrope. Nažalost, evropski železnički saobraćaj odlikuje raznolikost. Na primer razlike u širini koloseka, sistema elektrifikacije i signalizacije predstavljaju prepreku i železnički saobraćaj nije toliko isplativ koliko bi trebalo da bude. Budući da je više od 30 odsto Koridora 10 na teritoriji Srbije, usklađivanje železničkih parametara pomoću savremenih tehničkih propisa za projektovanje i održavanje infrastrukture je od najvećeg značaja. U tom smislu Srbija trenutno preduzima razna poboljšanja železničkog transporta i infrastrukture uključujući rekonstrukciju i modernizaciju 110 kilometra dugačke pruge između Novog Sada i Madjarske granice. Louis Breger je vodeći konsultant i sprovodimo studije izvodljivosti i procene troškova, projektovanje, tehničku dokumentaciju projekta, kao i procene uticaja na životnu sredinu.\nKoje su mogućnosti Srbije kao regionalnog i evropskog igrača u oblasti železnice?\nOne su značajne jer je Srbija ključna zemlja u Evropi u smislu povezivanja transportnih mreža. EU je prepoznala taj značaj što se može videti po obimu finansiranja i veličini projekata. Poboljšanje železničkog saobraćaja u Srbiji prvenstveno je značajno za trgovinu, ali smatramo da će u budućnosti i putnici osetiti koristi. Međutim, razvoj železničkog saobraćaja ne treba posmatrati izolovano od drugih vidova saobraćaja. U suštini, konkurentnost železnice se jedino može održati kroz dobru povezanost sa drugim vidovima transporta u dobro pozicioniranim železničkim stanicama sa adekvatnim kapacitetima, modernom infrastrukturom i efikasnim železničkim uslugama.\nKakvi su vaši budući planovi u zemlji ?\nU budućnosti, vidimo mogućnosti u javnom, ali sve više i u privatnom sektoru. Dok međunarodna ekspertiza koju posedujemo u kombinaciji sa lokalnim znanjem znači da je ponekad teško takmičiti se u pogledu cene, potencijalni klijenti sve više prepoznaju šire vrednosti koje principi kompanije Louis Berger obezbeđuju, što se vidi i iz projekata koje smo do sada uspešno realizovali u Srbiji. Ovo nas stavlja u dobru poziciju u pogledu ostvarenja novih poslova u budućnosti.


TotalCar.rs » Astra sa OPC sportskom “šminkom”\nOpel je kupcima nove Astre ponudio OPC Line Sport paket, koji ovom automobilu daje dinamičniji izgled.\nKako bi određeni model automobila učinili atraktivnijim, naročito za mlađe, dinamičnije kupce, proizvođači često u svoju ponudu uključuju sportske stilske pakete opreme, bez unapređenja voznih karakteristika.\nOPC Line Sport paket namenjen najnovijoj Astri sadrži nešto drugačiji prednji branik, kao i aerodinamičke dodatke na pragovima, zahvaljujući čemu auto ima upečatljiviju pojavu i niži stav.\nPotpuno izmenjeni zadnji branik ima useke sa leve i desne strane, koji takođe stvaraju utisak da je u pitanju automobil sportskih karakteristika, a u sličnom stilu redizajnirana je i pozicija za registarsku tablicu.\nSportski efekat zaokružen je specijalnim mat crnim alu felnama kroz koje se naziru diskovi kočnica.\nKupci mogu da biraju između šest metalik boja karoserije (Sovereign srebrne, Mineral crne, Deep Sky plave, Dark karamel, Cosmic sive i Smaragdno zelene), kao i dva klasične nijanse – Summit bele i Absolute crvene.\nCena ovog paketa u Nemačkoj iznosi 1.500 evra.


srbijasport.net - Vesti - Rukomet - Rukomet na pesku: Novosađani peti u Evropi\n08.08.2018 Miloš Jovanović 1405\nČlanovi novosadskog kluba u rukometu na pesku "Tuareg" napravili su veliki uspeh pošto su na Evropskom klupskom prvenstvu u Poljskoj zauzeli peto mesto. Malo je poznato da je Srbija u samom vrhu tog sporta, pa stoga igrač i trener Kluba rukometa na pesku "Tuareg" Marko Perleta, koji je ujedno i jedan od osnivača kluba predočava kako je do njegovog osnivanja došlo.\n"Bavio sam se rukometom od detinjstva i u kampovima sam se tada upoznao sa rukometom na pesku", kaže Marko i dodaje da je na novosadskom Štrandu prvi put prisustvovao odigravanju turnira u tom sportu, nakon čega je sa prijateljima sa kojima je trenirao u "Sintelonu" iz Bačke Palanke došao na ideju da oforme ekipu za učestvovanje na tom turniru.\n"Naš najznačajniji uspeh je peto mesto na klupskom Evropskom prvenstvu u Poljskoj, a ova sezona nam je najuspešnija jer smo osvojili tri turnira, između ostalog turnir u mađarskom gradu Šalgotarijani, koji slovi za najjači turnir posle Evropskog prvenstva", ističe Marko.\nOn objašnjava da je ime "Tuareg" izabrano nakon saznanja da je reč o pripadnicima afričkog plemena koje živi u Sahari, što se zbog pustinjskog peska povezuje sa rukometom na istoj podlozi.\n"Rukomet na pesku ima mnoge razlike u odnosu na klasični, a pravila su izmenjena kako bi se igra ubrzala i dobila na atraktivnosti, kao i da bi se izbegle grubosti", objašnjava Marko i dodaje da je povod za moto kluba "Drugarstvo pre svega" činjenica da je klub nastao u krugu drugara iz detinjstva.\n"Mislim da će biti uvršten u porodicu olimpijskih sportova nakon Olimpijade u Tokiju, te su stoga neophodna ulaganja kako bismo išli u korak sa drugim zemljama koje mnogo više ulažu u sport uopšte", kaže Marko.\n"Mi već četiri godine imamo i žensku ekipu, koja je nastala kao RK "Petrovaradin", a nakon jednog turnira u Bugarskoj dogovorili smo se da nam se priključe", kaže Marko i dodaje da su devojke trenutno četvrta ekipa u Evropi, te da se nada da će uspeti da dođu do novca kako bi nastupile na idućem Evropskom prvenstvu.\n"U Evropi se mnogo ulaže u ovaj sport ali i mi uspevamo da pronađemo sponzore kako bismo otputovali na takmičenja, a još veći problem su godišnji odmori jer poslodavci nemaju razumevanja za odsustva zbog takmičenja", objašnjava Marko i poziva zainteresovane da svakog popodneva na terenima Štranda prisustvuju treninzima i vide kako izgleda rukomet na pesku.